cyanic-selkie/wikianc huggingface dataset:
ഹൗസ ഭാഷ
ഹൗസ ഭാഷ Hausa (/ˈhaʊsə/) (Yaren Hausa or Harshen Hausa) ഒരു ചാഡിക്ക് ഭാഷയാണ്. ഇത്, അഫ്രോഏഷ്യാറ്റിക്ക് ഭാഷാകുടുംബത്തിന്റെ ഒരു ശാഖയിൽപ്പെട്ടതാണ്. 3കോടി 50 ലക്ഷം പേർ ഈ ആഫ്രിക്കൻ ഭാഷ തങ്ങളുടെ ഒന്നാം ഭാഷയായി സംസാരിക്കുന്നു. ദശലക്ഷക്കണക്കിനുപേർ ഇത് തങ്ങളുടെ രണ്ടാം ഭാഷയായി നൈജീരിയയിൽ ഉപയോഗിച്ചുവരുന്നുണ്ട്. മറ്റു ആഫ്രിക്കൻ രാജ്യങ്ങളിലും ഈ ഭാഷ അനേക ലക്ഷം ആളുകൾ സംസാരിക്കുന്നുണ്ട്. എങ്ങനെ നോക്കിയാലും 4 കോടി 10 ലക്ഷം പേരെങ്കിലും ഈ ഭാഷ കൈകാര്യം ചെയ്തുവരുന്നു. യഥാർഥത്തിൽ, ഹൗസ ജനതയുടെ ഈ ഭാഷ തെക്കൻ നൈജർ ഉത്തര നൈജീരിയ എന്നിവിടങ്ങളിലൂടെ വ്യാപിച്ച് മിക്ക പടിഞ്ഞാറൻ ആഫ്രിക്കൻ രാജ്യങ്ങളുടെയും ജനങ്ങളുടെ ബന്ധഭാഷയായി നിലനിൽക്കുന്നു. ഇത് പരസ്പര വാണിജ്യത്തിനു സഹായകരമാണ്. ഇരുപതും ഇരുപത്തൊന്നും നൂറ്റാണ്ടുകളിൽ ഇത് ആഫ്രിക്കയിലെ പത്രങ്ങളുടെയും ഇന്റെർനെറ്റിന്റെയും ഭാഷയായി പരിണമിച്ചിരിക്കുന്നു.
വർഗ്ഗീകരണം
ഹൗസ ഭാഷ ചാഡിക്ക് ഭാഷകളുടെ ഉപഗ്രൂപ്പായ പറ്റിഞ്ഞാറൻ ചാഡിക്ക് ഭാഷാഗോത്രത്തിൽപ്പെറ്റുന്ന ഭാഷയാണിത്. അഫ്രോഏഷ്യാറ്റിക്ക് ഭാഷകളിൽപ്പെട്ട ഭാഷയാണിത്.
ഭൂമിശാസ്ത്രവിതരണം
ഹൗസ ഭാഷ പ്രാദേശികമായി സംസാരിക്കുന്ന ജനവിഭാഗമായ ഹൗസ ജനത നൈജറിലും നൈജീരിയയിലും ഛാഡിലും കാണപ്പെടുന്നു. ഇതുകൂടാതെ, പടിഞ്ഞാറൻ ആഫ്രിക്കയിൽ ഘാന, കാമറൂൺ, ടോഗോ, ഐവറി കോസ്റ്റ്, മദ്ധ്യ ആഫ്രിക്ക, ചാഡ്, മദ്ധ്യ ആഫ്രിക്കൻ റിപ്പബ്ലിക്ക്, ഗാബോൺ, ഉത്തരപശ്ചിമ സുഡാൻ; പ്രത്യേകിച്ച് അവിടത്തെ മുസ്ലിമുകൾക്കിടയിൽ ഈ ഭാഷ വ്യാപകമായി പ്രചാരത്തിലുണ്ട്.
ഈ ഭാഷ ആഫ്രിക്കയിലും ലോകത്തിന്റെ മറ്റു ഭാഗങ്ങളിലും സർവ്വകലാശാലകളിൽ പഠനഭാഷയായി ഉപയോഗിച്ചുവരുന്നു. നൈജീരിയായിൽ ഏറ്റവും സാമാന്യമായി സംസാരിക്കുന്ന ഭാഷയാണിത്. യൊറൂബ ജനതയും ഇഗ്ബോ ജനതയും ഇത് ഉപയോഗിക്കുന്ന. നൈജർ ഘാന, കാമറൂൺ, സുഡാൻ എന്നിവിറ്റങ്ങളിൽ നൈജീരിയായ്ക്കു പുറത്ത് ഹൗസ ഭാഷ സംസാരിച്ചുവരുന്നു. ബിബിസി, റേഡിയോ ഫ്രാൻസ് ഇന്റർനാഷണൽ, ചൈന റേഡിയോ ഇന്റർനാഷണൽ, വോയിസ് ഓഫ് റഷ്യ, വോയിസ് ഓഫ് അമേരിക്ക, അറീവ24, ദ്യൂഷ് വെലെ ഐ ആർ ഐ ബി എന്നീ റേഡിയോ സ്റ്റേഷനുകൾ ഈ ഭാഷയിൽ പ്രക്ഷേപണം ചെയ്യുന്നുണ്ട്.
തഞ്ചാവൂർ നായക് സാമ്രാജ്യം
16, 17 നൂറ്റാണ്ടുകളിൽ തമിഴ്‌നാട്ടിലെ തഞ്ചാവൂർ ഭരണാധികാരികളായിരുന്നു തഞ്ചാവൂർ നായക് രാജവംശം അല്ലെങ്കിൽ തഞ്ചാവൂർ നായക് സാമ്രാജ്യം. 14 -ആം നൂറ്റാണ്ടിൽ വിജയനഗര ചക്രവർത്തിയാണ് നായകരെ ആദ്യം പ്രൊവിൻഷ്യൽ ഗവർണർമാരായി നിയമിച്ചത്. അവർ മധുര, തഞ്ചൂർ, ജിംഗി തുടങ്ങി തമിഴ് രാജ്യത്തെ മൂന്ന് നായക്‌ഷിപ്പുകളായി വിഭജിച്ചു. വിജയനഗര സാമ്രാജ്യവുമായുള്ള സഖ്യം തുടർന്നെങ്കിലും പതിനാറാം നൂറ്റാണ്ടിന്റെ മധ്യത്തിൽ അവർ ഒരു സ്വതന്ത്ര രാജ്യമായി മാറി. സാഹിത്യത്തിന്റെയും കലയുടെയും സംരക്ഷണത്തിലൂടെ തഞ്ചാവൂർ നായകന്മാർ ശ്രദ്ധേയരായിരുന്നു.
External links
വർഗ്ഗം:തെലുഗു ജനത വർഗ്ഗം:ഇന്ത്യയിലെ രാജവംശങ്ങൾ വർഗ്ഗം:ഹിന്ദു രാജാക്കന്മാർ വർഗ്ഗം:തഞ്ചാവൂരിന്റെ ചരിത്രം വർഗ്ഗം:തഞ്ചാവൂർ ജില്ല
സ്റ്റാക്കിസ് ബൈസാന്റിന
സ്റ്റാക്കിസ് ബൈസാൻറിന'(syn. S. lanata; lamb's-ear or woolly hedgenettle "Stachys byzantina". .])ടർക്കി, അർമേനിയ, ഇറാൻ എന്നിവിടങ്ങളിൽ നിന്നുള്ള സ്റ്റാക്കിസിന്റെ ഒരു സ്പീഷീസാണ്. ലോകത്തിന്റെ നാനാഭാഗത്ത് മിതശീതോഷ്ണമേഖലയിൽ ഒരു അലങ്കാര സസ്യമായി വളരുന്നുണ്ട്. ചില സ്ഥലങ്ങളിൽ തോട്ടങ്ങളിൽ നിന്ന് വഴുതിയെത്തിയിട്ട് പുറമ്പോക്കുപ്രദേശങ്ങളിലും കാണപ്പെടുന്നു. ഇതിൻറെ പര്യായ സസ്യമായ സ്റ്റാക്കിസ് ലാനേറ്റ അല്ലെങ്കിൽ സ്റ്റാക്കിസ് ഒളിമ്പിക കണ്ടെത്തിയിട്ടുണ്ട്.
അവലംബങ്ങൾ
വർഗ്ഗം:സസ്യജനുസുകൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:ഇറാനിലെ സസ്യജാലങ്ങൾ വർഗ്ഗം:ഉദ്യാന സസ്യങ്ങൾ
ഇന്റെർനെറ്റ് ഡൗൺലോഡ് മാനേജർ
ഇന്റെർനെറ്റ് ഡൗൺലോഡ് മാനേജർ (എെ.ഡി.എം) ഒരു ഡൗൺലോഡ് മാനേജറാണ്.
കേരളത്തിലെ ഇടതുപക്ഷതൊഴിലാളിപ്രസ്ഥാനങ്ങളുടെ ചരിത്രം
കേരളത്തിലെ തൊഴിലാളിപ്രസ്ഥാനങ്ങളുടെ രേഖപ്പെടുത്തപ്പെട്ട ചരിത്രം 1928 ഓടുകൂടിയാണ് തുടങ്ങുന്നത്. 1928 ൽ നടന്ന ദക്ഷിണേന്ത്യൻ റയിൽവേ തൊഴിലാളി പണിമുടക്കോടുകൂടിയാണ് കേരളത്തിലെ തൊഴിലാളി പ്രസ്ഥാനം വളരാനും അവകാശങ്ങൾക്കു വേണ്ടി പോരാടാനും തുടങ്ങിയത്. ഭാരതസേവാസംഘം നേതാക്കളായിരുന്ന വി.ആർ.നായനാരും, സൂര്യനാരായണ റാവുവും ആണ് മലബാറിലെ തൊഴിലാളി പ്രസ്ഥാനത്തിനു തുടക്കമിടുന്നത്. തൊഴിലാളികളുടെ നേരെ നടക്കുന്ന അതിക്രമത്തിനും, അന്യായമായി പിരിച്ചുവിടലിനുമെതിരേയായിരുന്നു ഈ പ്രസ്ഥാനം നിലകൊണ്ടിരുന്നു, അതല്ലാതെ അതിനു വേറൊരു ലക്ഷ്യങ്ങൾ ഒന്നും തന്നെ ഉണ്ടായിരുന്നില്ല.
1930-33 കാലഘട്ടത്തിൽ കേരളത്തിലങ്ങിങ്ങായി ഒറ്റപ്പെട്ട് തൊഴിലാളി മുന്നേറ്റങ്ങൾ ഉണ്ടായിരുന്നുവെങ്കിലും, അതൊരു മഹാപ്രസ്ഥാനത്തിലേക്കൊന്നും വളർന്നില്ലായിരുന്നു. ഒന്നുകിൽ മുതലാളിമാരാൽ അടിച്ചമർത്തപ്പെട്ടു, അല്ലെങ്കിൽ അവരോട് സന്ധിയായോ കീഴടങ്ങിയോ അവസാനിപ്പിക്കപ്പെട്ടു. കേരളത്തിൽ തൊഴിലാളി പ്രസ്ഥാനങ്ങൾ വളർച്ച കൈവരിച്ചതിന് അക്കാലത്തെ കമ്മ്യൂണിസ്റ്റ് നേതാക്കൾ സുപ്രധാനമായ പങ്കു വഹിച്ചിട്ടുണ്ട്.
കാലിക്കറ്റ് ലേബർ യൂണിയൻ
ബ്രിട്ടീഷ് സർക്കാരിനെതിരായ സമരങ്ങൾ ഏകോപിപ്പിച്ച് ഒരു കുടക്കീഴിൽ കൊണ്ടു വരണമെന്ന ആശയം ആദ്യം ഉണ്ടായത് കമ്മ്യൂണിസ്റ്റ് നേതാവായ പി. കൃഷ്ണപിള്ളക്കാണ്. ജയിലിലായിരുന്ന സമയത്ത് ഇതിനെക്കുറിച്ച് മികച്ച ഒരു സംഘാടകനായ കൃഷ്ണപിള്ളക്ക് വ്യക്തമായ ഒരു പദ്ധതിയുണ്ടായിരുന്നു. 1934 ൽ അദ്ദേഹം ജയിലിൽ നിന്നും പുറത്തു വന്ന സമയത്ത് പതിനേഴോളം പേരെ സംഘടിപ്പിച്ച് കാലിക്കറ്റ് ലേബർ യൂണിയൻ സ്ഥാപിച്ചു. തുടക്കത്തിൽ ഈ സംഘടനയിൽ ചേരാൻ ആളുകൾ തയ്യാറായിരുന്നില്ലെന്നു മാത്രമല്ല കൃഷ്ണപിള്ളയെ പരിഹസിക്കുകയും ചെയ്തിരുന്നു. എന്നാൽ ഇത്തരം തിരിച്ചടികളിലൊന്നും തളരാത്ത കൃഷ്ണപിള്ള ലേബർ യൂണിയൻ സംഘടിപ്പിക്കുക തന്നെ ചെയ്തു. സംഘടനയുടെ തുടക്കത്തിൽ എല്ലാ വ്യവസായങ്ങളിലുമുള്ള ആളുകളെ അംഗങ്ങളായി ചേർത്തിരുന്നുവെങ്കിലും, പിന്നീട് ഓരോ പ്രത്യേക വ്യവസായത്തിനും അവരുടേതായ സംഘടന കെട്ടിപ്പടുക്കാൻ തുടങ്ങി.
കോട്ടൺമിൽ വർക്കേഴ്സ് യൂണിയൻ
തിരുവണ്ണൂരിലെ കോട്ടൺ മിൽ തൊഴിലാളികളെ ഒരു സംഘടിത ശക്തിയാക്കിമാറ്റിയത് കൃഷ്ണപിള്ളയും, എ.കെ. ഗോപാലനും ചെയ്ത കഠിന പരിശ്രമമാണ്. തുടക്കത്തിൽ തൊഴിലാളികൾ ഇവരോട് ശത്രുക്കളോടെന്ന പോലെ പെരുമാറിയിരുന്നു. എന്നാൽ ഇത്തരം കാര്യങ്ങളിലൊന്നും നിരാശരാവാതെ അവർ ഫാക്ടറി മുതലാളിമാർ തൊഴിലാളികളോട് ചെയ്യുന്ന ക്രൂരതയെ വസ്തുതകൾ സഹിതം വിശദീകരിച്ചു. കോട്ടൺ മിൽ വർക്കേഴ്സ് യൂണിയൻ എന്ന പേരിൽ സംഘടന തുടങ്ങുകയും ഏതാണ്ട് എഴുപത്തഞ്ചു ശതമാനത്തോളം ആളുകൾ അതിൽ ചേരുകയും ചെയ്തു.
ഫാക്ടറി തൊഴിലാളികളുടെ പ്രവർത്തന സമയം ആഴ്ചയിൽ 54 മണിക്കൂറായി നിജപ്പെടുത്തിക്കൊണ്ട് ഒരു നിയമം നിലവിൽ വന്നു. 1922 ലെ ഇന്ത്യൻ ഫാക്ടറീസ് ആക്ട് പ്രകാരം തൊഴിലാളികളുടെ ജോലി സമയം ആഴ്ചയിൽ അറുപതു മണിക്കൂറും, ഞായറാഴ്ച അവധി ദിവസവുമായിരുന്നു. എന്നാൽ പുതിയ നിയമത്തിൽ ജോലിക്കാരുടെ സമയം കൃത്യമായി പറഞ്ഞിരുന്നില്ല. അതുകൊണ്ട് മുതലാളിമാർ തൊഴിലാളികളെക്കൊണ്ട് അവർക്കു തോന്നുന്ന പോലെ പണിയെടുപ്പിച്ചു. പ്രതിദിനം പത്തുമണിക്കൂർ വീതം അമ്പതു മണിക്കൂറും, ആറാമത്തെ ദിവസം നാലു മണിക്കൂറും പണിയെടുപ്പിച്ച് തൊഴിലാളികൾക്ക് അര ദിവസത്തെ കൂലി നഷ്ടമാക്കി. ജോലി സമയം ദിനം പ്രതി ഒമ്പതു മണിക്കൂറാക്കി നിജപ്പെടുത്താനായി കമ്പനി ഉടമസ്ഥരോട് ആവശ്യപ്പെടാൻ തൊഴിലാളികളുടെ യോഗം തീരുമാനിച്ചു.
ഫറോക്ക് ഓട്ടു കമ്പനി തൊഴിലാളി യൂണിയൻ
1935 ജനുവരി 4ന് കെ.കേളപ്പന്റെ നേതൃത്വത്തിൽ ഫാറോക്കിലെ ഓട്ടു കമ്പനി തൊഴിലാളികളുടെ ഒരു സംഘടന രൂപീകരിക്കുകയുണ്ടായി.ഏതാണ്ട് ഒന്നരക്കൊല്ലക്കാലത്തോളമുള്ള പ്രയത്നത്തിന്റെ ഫലമായാണ് ഈ സംഘടന രൂപംകൊണ്ടത്. സംഘടന ആരംഭിച്ച് ചുരുങ്ങിയ ദിവസങ്ങൾ കൊണ്ടു തന്നെ ഏതാണ്ട് നാനൂറോളം ആളുകൾ സംഘടനയിൽ അംഗങ്ങളായി ചേർന്നു. എല്ലായിടത്തുമെന്നപോലെ ഇവിടേയും സംഘാടകർക്ക് കടുത്ത എതിർപ്പു തൊഴിലാളികളിൽ നിന്നു തന്നെ നേരിടേണ്ടി വന്നു. ആളുകളെ ഉപദ്രവിക്കാൻ നടക്കുന്നവരെന്നായിരുന്നു ആദ്യം തൊഴിലാളികൾ തന്നെ യൂണിയൻ സംഘാടകരായ കൃഷ്ണപിള്ളയേയും, എ.കെ.ഗോപാലനേയും കുറിച്ചു പറഞ്ഞിരുന്നത്. തിരുവണ്ണൂരിലെ സമരത്തിലൂടെ നേടിയെടുത്ത അവകാശം ഫറോക്കിലും ആവർത്തിക്കണം എന്നതായിരുന്നു നേതാക്കളുടെ ആഗ്രഹം. ദിനംപ്രതി ഒമ്പതു മണിക്കൂർ വെച്ച്, ആഴ്ചയിൽ 54 മണിക്കൂർ എന്നതായിരുന്നു തൊഴിലാളികളുടെ ആവശ്യം. തിരുവണ്ണൂരിൽ നിന്നും വ്യത്യസ്തമായി ഇവിടെ മുതലാളിമാർ തൊഴിലാളികളെ ഉപദ്രവിക്കാൻ തുടങ്ങി, കൂടാതെ കാരണമില്ലാതെ തൊഴിലാളികളെ പിരിച്ചുവിടാനും തുടങ്ങി.
തൊഴിലാളികൾക്ക് സമ്മേളനം നടത്തുവാനുള്ള എല്ലാ സാഹചര്യങ്ങളും മുതലാളിമാർ പോലീസിനെകൊണ്ട് ഇല്ലാതാക്കി. മാത്രവുമല്ല, നേതൃത്വം വഹിച്ചിരുന്ന കൃഷ്ണപിള്ളക്ക് ഫറോക്കിൽ നിരോധനാജ്ഞയും പുറപ്പെടുവിച്ചു. ഇതുകൊണ്ടൊന്നും തൊഴിലാളികളുടെ വിപ്ലവവീര്യത്തെ തളർത്താൻ കഴിഞ്ഞില്ല. ഫറോക്കിലെ ഓട്ടു കമ്പനിതൊഴിലാളികൾ മാർച്ച് നാലാം തീയതി മുതൽ പണിമുടക്കാരംഭിക്കുകയാണെന്ന് അവിടെ കൂടിയ തൊഴിലാളികളുടെ യോഗത്തിൽ കൃഷ്ണപിള്ള പ്രഖ്യാപിച്ചു. ഫാറോക്കിലെ സമരം നേതൃത്വം വിചാരിച്ചപോലെ മുന്നോട്ടു കൊണ്ടുപോകാൻ കഴിഞ്ഞില്ല. സമരം ഒത്തുതീപ്പാക്കുന്നതിനു വേണ്ടി മുതലാളിമാർ പലതവണ ശ്രമിച്ചുവെങ്കിലും ആത്മാഭിമാനമുള്ള തൊഴിലാളികൾ അനുരഞ്ജനത്തിനു തയ്യാറായിരുന്നില്ല. പണിമുടക്കു നീണ്ടുപോയി, ചുരുക്കം ചില തൊഴിലാളികൾ പണിമുടക്കവസാനിപ്പിച്ച് ജോലിക്കു കയറി, എന്നാൽ ഭൂരിഭാഗം തൊഴിലാളികളും ജോലിക്കു ചെല്ലാൻ കൂട്ടാക്കാതെ മറ്റു തൊഴിലുകൾ അന്വേഷിച്ചു പോയി. കുറേയധികം തൊഴിലാളികൾ ദാരിദ്ര്യത്തിലായി. കൂടുതൽ ആളുകളും വർഗ്ഗബോധമോ സംഘടനാ ചിന്തയോ ഇല്ലാത്തവരായിരുന്നു. പണിമുടക്ക് പരാജയത്തിലേക്കെത്തിച്ചേർന്നു. ഫറോക്ക് ഓട്ടുകമ്പനി സമരത്തിൽ തൊഴിലാളികളെ സംഘടിപ്പിക്കാൻ പി കൃഷ്ണപിള്ള മലബാറിൽ ചുമതലപെടുത്തിയത് സഖാവ് പുതിയേടത്ത് അച്യുതമേനോക്കിയെ ആയിരുന്നു.
അഖില കേരള തൊഴിലാളി സമ്മേളനം
മലബാറിലും, തിരുവിതാംകൂറിലും തൊഴിലാളി പ്രസ്ഥാനങ്ങൾ ജീവൻ വെച്ചു വരുന്ന കാലഘട്ടത്തിൽ ഇവരെയെല്ലാം ഒരുമിച്ചു ചേർത്ത് ഒരു തൊഴിലാളി സമ്മേളനം സംഘടിപ്പിക്കാം എന്ന ആശയം കൃഷ്ണപിള്ളയുടേതായിരുന്നു. 1935 മെയ് 26 ന് കോഴിക്കോടു വെച്ച് ആദ്യത്തെ അഖില കേരള തൊഴിലാളി സമ്മേളനം നടന്നു. തൊഴിലാളിസമുദായത്തിൽ നിലവിലിരുക്കുന്ന അസമത്വത്തിനെതിരേ ഒരുമിച്ചു ചേർന്നു നിന്നു പോരാടാൻ സമ്മേളനം തൊഴിലാളികളോട് ആഹ്വാനം ചെയ്തു. തൊഴിലാളികളുടെ അവകാശങ്ങൾ നേടിയെടുക്കുന്നതിനായുള്ള പതിനഞ്ച് പ്രമേയങ്ങൾ യാതൊരു എതിർപ്പുമില്ലാതെ സമ്മേളനം പാസ്സാക്കുകയുണ്ടായി. സമ്മേളനത്തിനവസാനം പി. കൃഷ്ണപിള്ള സെക്രട്ടറിയായി ഒരു കേരളസംസ്ഥാന കമ്മറ്റിയെ തിരഞ്ഞെടുക്കുകയുണ്ടായി.
തലശ്ശേരി ബീഡി തൊഴിലാളി യൂണിയൻ
വളരെയധികം കഷ്ടതകളും, ദുരിതങ്ങളും അനുഭവിക്കുന്ന ഒരു വിഭാഗം തൊഴിലാളികളായിരുന്നു കണ്ണൂരിലേയും, തലശ്ശേരിയിലേയും ബീഡി തൊഴിലാളികൾ. ആഴ്ചയിൽ ഒരു ദിവസം പോലും അവധിയില്ലാതെ രാവിലെ മുതൽ രാത്രി പത്തു മണി വരെ ജോലി ചെയ്യണം. ആയിരം ബീഡിക്ക് നാലുമുതൽ ആറണ വരെയായിരുന്നു കൂലി. ഇതു തന്നെ പലപ്പോഴും മുഴുവനായും നൽകിയിരുന്നുമില്ല. ഇത്തരം ചൂഷണങ്ങൾക്കെതിരേ ഒറ്റപ്പെട്ട ചെറുത്തുനിൽപ്പുകൾ ഉണ്ടായിരുന്നുവെങ്കിലും അതൊരു സംഘടനയുടെ കെട്ടുറപ്പിന്റെ പിൻബലത്തിലായിരുന്നില്ല. 1934 ൽ തലശ്ശേരിയിൽ രൂപീകരിക്കപ്പെട്ട ഒരു ശ്രീനാരായണ ബീഡിതൊഴിലാളി സംഘം എന്നൊരു സംഘടന നിലവിലുണ്ടായിരുന്നു, പിന്നീട് ഇത് അഖില കേരള ബീഡി തൊഴിലാളി സംഘം എന്നായി മാറി. പ്രവർത്തനമില്ലാതെ കിടന്നിരുന്ന ഈ സംഘടനയെ പുനരുജ്ജീവിപ്പിച്ച്, അഖിലേന്ത്യാ ട്രേഡ് യൂണിയൻ കോൺഗ്രസ്സുമായി ബന്ധിപ്പിക്കാൻ പി.കൃഷ്ണപിള്ളയെപ്പോലുള്ള നേതാക്കൾ പരിശ്രമിച്ചു. 1937 അഖില കേരള ബീഡി തൊഴിലാളി സംഘത്തിന്റെ പ്രസിഡന്റായി പി. കൃഷ്ണപിള്ള തിരഞ്ഞെടുക്കപ്പെട്ടു, പിന്നീട് എ.കെ. ഗോപാലൻ ഇതിന്റെ പ്രസിഡന്റായിരിക്കുന്ന സമയത്ത് സംഘടനയുടെ പേര് തലശ്ശേരി ബീഡി തൊഴിലാളി യൂണിയൻ എന്നാക്കി മാറ്റി.
പ്രസ്സ് തൊഴിലാളി യൂണിയൻ
കോഴിക്കോട്ട് ഒരു പ്രസ്സ് തൊഴിലാളി യൂണിയൻ നിലവിലുണ്ടായിരുന്നു. 1937 മാർച്ച് 7ന് നടന്ന യൂണിയന്റെ സമ്മേളനത്തിൽ നിലവിലുണ്ടായിരുന്ന പ്രസിഡന്റിന്റെ നീക്കം ചെയ്യുകയും, കോൺഗ്രസ്സ് സോഷ്യലിസ്റ്റ് പാർട്ടിയുടെ നേതാവായിരുന്ന പി.കൃഷ്ണപിള്ളയെ പ്രസിഡന്റായി തിരഞ്ഞെടുക്കുകയും ചെയ്തു. അദ്ദേഹം യൂണിയന്റെ അമരത്തു വന്നതോടുകൂടി, സംഘടനക്ക് പുതിയൊരു ഉണർവ്വ് പ്രകടമായി. കൂടുതൽ തൊഴിലാളികൾ സംഘടനയിൽ അംഗമായി ചേർന്നു. 1937 ജൂൺ 14 ന് കോഴിക്കോടു വെച്ച് സംഘടനയുടെ ഒരു വാർഷികയോഗം സംഘടിപ്പിക്കുകയുണ്ടായി. തങ്ങളുടെ ആവശ്യങ്ങൾ നേടിയെടുക്കാൻ തൊഴിലാളികൾ സംഘടിക്കേണ്ടതിന്റെ ആവശ്യകതയെക്കുറിച്ച് പി.കൃഷ്ണപിള്ള അവരെ പറഞ്ഞു മനസ്സിലാക്കി. പ്രാദേശികമായി മാത്രം നിലനിന്നിരുന്ന ഈ സംഘടനയെ അഖിലേന്ത്യാ ട്രേഡ് യൂണിയൻ കോൺഗ്രസ്സുമായി ബന്ധിപ്പിക്കാൻ ഈ സമ്മേളനം തീരുമാനമെടുത്തു.
കോഴിക്കോട് നെയ്ത്തു തൊഴിലാളി യൂണിയൻ
കോഴിക്കോടുള്ള നെയ്ത്തു തൊഴിലാളികളെ സംഘടിപ്പിച്ച് നിർജ്ജീവമായികിടന്നിരുന്ന തൊഴിലാളിയൂണിയനെ ശക്തമായ ഒരു സംഘടനയാക്കിമാറ്റിയത് പി.കൃഷ്ണപള്ളയെപ്പോലുള്ള നേതാക്കളുടെ കഴിവാണ്. 1937 ൽ കോഴിക്കോടു നെയ്ത്തു തൊഴിലാളി യൂണിയന്റെ ഒരു സമ്മേളനം കൂടുകയും, തൊഴിലാളികളുടെ കൂലി അരയണവീതം വർദ്ധിപ്പിക്കേണ്ടതിന്റെ ആവശ്യകത ചർച്ച ചെയ്തു.
അവകാശ പ്രഖ്യാപന ദിനം
1937 സെപ്തംബർ 19 തൊഴിലാളികൾ അവകാശ പ്രഖ്യാപന ദിനമായി ആഘോഷിക്കുകയുണ്ടായി. മലബാറിൽ നിരവധി തൊഴിലാളി സംഘടനകൾ പങ്കെടുത്ത പ്രകടനങ്ങൾ നടക്കുകയുണ്ടായി. മോട്ടോർ തൊഴിലാളി യൂണിയൻ, നെയ്ത്തു തൊഴിലാളി യൂണിയൻ, ചെത്തുതൊഴിലാളികൾ, മത്സ്യതൊഴിലാളികൾ, സോപ്പു നിർമ്മാണ തൊഴിലാളികൾ എന്നിങ്ങനെ നിരവധി സംഘടനയിലുള്ള അംഗങ്ങൾ അന്നു നടന്ന ജാഥയിൽ പങ്കെടുത്തു. വർഷത്തിൽ ഒരു ദിവസം ശമ്പളത്തോടുകൂടിയ അവധി, ആഴ്ചയിൽ ഒരു ദിവസം അവധി, ഇൻഷുറൻസ്, ബോണസ് തുടങ്ങിയ അവകാശങ്ങൾ നേടിയെടുക്കാൻ മുതലാളിമാരോട് ആവശ്യപ്പെടുന്ന നിരവധി പ്രമേയങ്ങൾ സമ്മേളനം പാസ്സാക്കി. കോൺഗ്രസ്സ് സോഷ്യലിസ്റ്റ് പാർട്ടി നേതാവായിരുന്ന ഇ.എം.എസ്സ്. നമ്പൂതിരിപ്പാടായിരുന്നു യോഗ അദ്ധ്യക്ഷൻ.
വടകര ഐക്യ തൊഴിലാളി യൂണിയൻ
കോൺഗ്രസ്സ് സോഷ്യലിസ്റ്റ് പാർട്ടിയുടെ നേതാവായ കെ. കേളുവിന്റെ നേതൃത്വത്തിലാണ് ചുരുട്ടു കമ്പനികളിലെ തൊഴിലാളികളെ സംഘടിപ്പിക്കാൻ തീരുമാനിച്ചത്. ഇവരുടെ പ്രവർത്തനത്തിന്റെ ഫലമായി 1938 ൽ ഐക്യ തൊഴിലാളി യൂണിയൻ രൂപംകൊണ്ടു. തുടക്കത്തിൽ എല്ലാ മേഖലയിലുമുള്ള തൊഴിലാളികളും ഈ സംഘടനയിൽ ഉണ്ടായിരുന്നു. പിന്നീട് ഈ സംഘടന വടക ബീഡി ആന്റ് സിഗാർ വർക്കേഴ്സ് യൂണിയനായി മാറി. രൂപീകരണ സമയത്ത കെ.കേളു പ്രസിഡന്റും, പി.പി.ശങ്കരൻ സെക്രട്ടറിയുമായിരുന്നു.
കേരള കർഷക സംഘം
ഇരുപതാം നൂറ്റാണ്ടിന്റെ ആദ്യകാലഘട്ടത്തിൽ കർഷകതൊഴിലാളികളുടെ ജീവിതം വളരെ ദുസ്സഹമായിരുന്നു. ബ്രിട്ടീഷ് ഭരണത്തിൻ കീഴിലാണെങ്കിലും, പ്രാദേശിക ജന്മികൾ ക്രൂരന്മാരായിരുന്നു. ജന്മികളുടെ ഉപദ്രവം കൂടാതെ അനാചാരങ്ങളിലും, അന്ധവിശ്വാസങ്ങളിലും ആണ്ടു കിടക്കുകയായിരുന്നു ഈ സമൂഹം. ഇവരെ സംഘടിപ്പിച്ച് ഒരു കുടക്കീഴിൽ കൊണ്ടു വരുക എന്നത് തികച്ചും ദുഷ്കരമായിരുന്നു. ഇതൊന്നും പോരാതെയായിരുന്നു സർക്കാർ കൊണ്ടു വന്നിരുന്ന വർഷാവർഷം വർദ്ധിച്ചു വരുന്ന നികുതിഭാരവും. ഇതിനെതിരേ സംഘടിതമായി ഒരു ചെറുത്തു നിൽപ്പും ഉണ്ടായിരുന്നില്ല. എന്നാൽ 1933 നവംബർ 5 ന് കേരള കർഷക സംഘം എന്നൊരു സംഘടന രൂപീകരിച്ചിരുന്നു. 1933 ഡിസംബർ 3 നികുതി ദിനമായി ആചരിക്കാൻ കേരള കർഷക സംഘത്തിന്റെ യോഗം തീരുമാനിച്ചു. മുമ്പുള്ളതിനേക്കാൾ നികുതി നാലിലൊന്നായി ഇളവു ചെയ്തു തരാൻ സർക്കാരിനോടാവശ്യപ്പെടാൻ യോഗം തീരുമാനിച്ചു. ഈ കാര്യത്തെക്കുറിച്ച് വീണ്ടും ചർച്ചചെയ്യുന്നതിനായി ഇ.എം.എസ്സന്റെ നേതൃത്വത്തിൽ ഒരു സമ്മേളനം പട്ടാമ്പിയിൽ വെച്ചു കൂടുകയുണ്ടായി, ഏതാണ്ട് 200 ഓളം കർഷകർ പങ്കെടുത്ത ഒരു യോഗമായിരുന്നു അത്.
അഖില മലബാർ കർഷക സംഘം
കേരള കർഷക സംഘവുമായി ചേർന്ന് പ്രവർത്തിച്ചിരുന്നുവെങ്കിലും അതിന്റെ പ്രവർത്തനത്തോട് പി.കൃഷ്ണപിള്ളയെപ്പോലുള്ള നേതാക്കൾക്ക് താൽപര്യമുണ്ടായിരുന്നില്ല. ഈ സംഘടന കർഷകരിൽതന്നെ മേലേക്കിടയിലെ ആളുകളുടെ താൽപര്യങ്ങൾമാത്രമാണ് സംരക്ഷിച്ചിരുന്നത്. യഥാർത്ഥ കർഷകതൊഴിലാളിയുടേയോ കീഴ്കുടിയാന്മാരുടേയോ പ്രശ്നങ്ങളിൽ വേണ്ടത്ര ഇടപെട്ടിരുന്നില്ല എന്നതായിരുന്നു കാരണം. അതുകൊണ്ടു തന്നെ കർഷകരെ പുതിയ ഒരു സംഘടനക്കു കീഴിൽ അണിനിരത്തുന്നതിനെക്കുറിച്ചായിരുന്നു നേതാക്കളുടെ ചിന്ത മുഴുവൻ. ഇതിന്റെ ഭാഗമായി, 1934 മെയ് ആറാം തീയതി ഏറനാടു താലൂക്കിലെ കർഷകരുടെ ഒരു യോഗം പരപ്പനങ്ങാടിയിൽ വെച്ചു കൂടുകയുണ്ടായി. നികുതി കുറക്കുന്നതിനു വേണ്ടി സർക്കാരിനോടാവശ്യപ്പെടുന്ന ഒരു പ്രമേയം യോഗം പാസ്സാക്കി. കർഷകരെ സംഘടിപ്പിക്കാൻ കേരളത്തിലെ മുതിർന്ന നേതാക്കളോട് ആവശ്യപ്പെട്ടത് പി. കൃഷ്ണപിള്ളയായിരുന്നു എന്ന് ഇ.എം.എസ്സ് തന്റെ ആത്മകഥയിൽ രേഖപ്പെടുത്തിയിട്ടുണ്ട്.
അധ്യാപക യൂണിയൻ
മലബാറിലെ ആദ്യകാലത്തെ അധ്യാപകരുടെ ജീവിതം തികച്ചും കഷ്ടകരമായിരുന്നു. ഒരു അസംഘടിത വർഗ്ഗമായിരുന്നു ഇവർ. അക്കാലത്ത് ബഹുഭൂരിപക്ഷം വിദ്യാലയങ്ങളും എയ്ഡഡ് ആയിരുന്നു. സ്കൂൾ അധികാരികൾക്ക് അവരുടെ ഇഷ്ടം പോലെ അധ്യാപകരെ നിയമിക്കാനും പിരിച്ചുവിടാനും അധികാരം ഉണ്ടായിരുന്നു. സർക്കാർ ശമ്പളത്തിനു പകരം ഗ്രാന്റ് എന്ന പേരിലാണ് തുക അനുവദിച്ചിരുന്നത്. ഇതു തന്നെ കൃത്യമായി അധ്യാപകരുടെ കൈയ്യിൽ കിട്ടിയിരുന്നില്ല. അസംഘടിതരായ ഈ വർഗ്ഗത്തന്റെ ക്ഷേമത്തിനായി കോൺഗ്രസ്സ് സോഷ്യലിസ്റ്റ് പാർട്ടിയുടെ നേതാക്കളിൽ ഒരാളായ കൃഷ്ണപിള്ള രംഗത്തിറങ്ങി. അദ്ദേഹത്തിന്റെ ശ്രമഫലമായി 1934 ൽ അഖില മലബാർ എയിഡഡ് എലിമെന്ററി ടീച്ചേഴ്സ് യൂണിയൻ എന്നൊരു സംഘടന നിലവിൽ വരികയുണ്ടായി. എന്നാൽ ഇതിനു മുമ്പു തന്നെ മലബാറിലെ ചില താലൂക്കുകളിൽ പ്രാദേശികമായി ചില സംഘടനകൾ അധ്യാപകരുടെ ക്ഷേമത്തിനായി നിലവിൽ വരികയുണ്ടായെങ്കിലും അവയൊന്നും മുഖ്യധാരയിലേക്കു വന്നു പ്രവർത്തിക്കാനുള്ള ആർജ്ജവം കാണിച്ചിരുന്നില്ല. അതുകൊണ്ടു തന്നെ ഇവരെയെല്ലാം ചേർത്താണ് അഖില മലബാർ എയിഡഡ് എലിമെന്ററി ടീച്ചേഴ്സ് യൂണിയൻ എന്ന സംഘടന രൂപീകരിച്ചത്.
അവലംബം
വർഗ്ഗം:കേരളത്തിലെ തൊഴിൽരംഗം വർഗ്ഗം:തൊഴിലാളി സംഘടനകളുടെ ചരിത്രം
പ്രോബയോട്ടിക്
കണ്ണി=//upload.wikimedia.org/wikipedia/commons/thumb/0/0e/Yakult_drink.jpg/220px-Yakult_drink.jpg|വലത്ത്‌|ലഘുചിത്രം| ഒരു പ്രോബയോട്ടിക് ഉത്പന്നം. കഴിക്കുമ്പോൾ ആരോഗ്യപരമായ ഗുണങ്ങൾ നൽകുന്നുവെന്ന് അവകാശപ്പെടുന്ന സൂക്ഷ്മാണുക്കളാണ് പ്രോബയോട്ടിക്കുകൾ. ഇതു കഴിക്കുമ്പോൾ കുടലിനകത്ത് ഉള്ള ഗട്ട് ഫ്ലോറ മെച്ചപ്പെടുത്തുകയോ പുനഃസ്ഥാപിക്കുകയോ ചെയ്യുന്നു. പ്രോബയോട്ടിക്കുകൾ സാധാരണയായി കഴിക്കുന്നത് സുരക്ഷിതമാണെന്ന് കണക്കാക്കപ്പെടുന്നു. എന്നാൽ അപൂർവ സന്ദർഭങ്ങളിൽ ബാക്ടീരിയ ഇടപെടലുകൾ അനാവശ്യ പാർശ്വഫലങ്ങളും ഉണ്ടാക്കാം. ചില അവസ്ഥകൾക്ക് പ്രോബയോട്ടിക്സ് ഗുണം ചെയ്യുമെന്നതിന് ചില തെളിവുകളുണ്ട്. ലാക്ടോബാസിലസ് ബൾഗാറിക്കസ് എന്ന ബൾഗേറിയൻ യോഗാർട്ടിലെ ഒരു പ്രത്യേക തരം ബാസിലസ് ആണ് ആദ്യമായി കണ്ടെത്തിയ പ്രോബയോട്ടിക്. 1905-ൽ ബൾഗേറിയൻ ഫിസിഷ്യനും മൈക്രോബയോളജിസ്റ്റുമായ സ്റ്റാമെൻ ഗ്രിഗോറോവ് ആണ് ഈ കണ്ടുപിടുത്തം നടത്തിയത്.
അവലംബം
വർഗ്ഗം:ദഹനേന്ദ്രിയവ്യൂഹം വർഗ്ഗം:ബാക്ടീരിയോളജി
കായംകുളം കായൽ
വേമ്പനാട് കായലിന്‌ തെക്ക് വശത്ത് കാർത്തികപ്പള്ളി മുതൽ പന്മന വരെ വ്യാപിച്ചുകിടക്കുന്ന കായലാണ്‌ കായംകുളം കായൽ. കേരളത്തിലെ പ്രധാന കായലുകളിലൊന്നായ ഇതിന്‌ 51.1 ചതുരശ്രകിലോമീറ്റർ വിസ്തൃതിയുണ്ട്. 30 കിലോമീറ്റർ നീളവും 2.5 കിലോമീറ്റർ ശരാശരി വീതിയുമുണ്ട്. കായംകുളം ജലോത്സവം ഈ കായലിൽ വച്ചാണ് നടക്കുന്നത്. കായംകുളത്തെ ആറാട്ടുപുഴയുമായി ബന്ധിപ്പിക്കുന്ന കൊച്ചിയുടെ ജെട്ടി പാലം ഈ കായലിനു കുറുകെ കടന്നുപോകുന്നു. കായംകുളം പൊഴിമുഖം വഴി ഈ കായൽ അറബിക്കടലുമായി ബന്ധപ്പെട്ടിരിക്കുന്നു. ആറാട്ടുപുഴ പഞ്ചായത്തിനും ആലപ്പാട് പഞ്ചായത്തിനുമിടയിലാണ് ഈ പൊഴി.
ആലപ്പാട് പഞ്ചായത്തിന്റെ കിഴക്കുവശത്തുള്ള അതിർത്തിയാണ് കായംകുളം കായൽ.
ചരിത്രം
കായംകുളം കായൽ പണ്ട് ഫലഭൂയിഷ്ഠമായ കൃഷിയിടമായിരുന്നുവെന്നും മാർത്താണ്ഡവർമ്മ കായംകുളം രാജാവിനെ യുദ്ധത്തിൽ തോൽപ്പിച്ചതിന്റെ നൈരാശ്യം നിമിത്തം കായംകുളം രാജാവ് തന്റെ നാവികപടയാളികളായ ആറാട്ടുപുഴയിലെ അരയന്മാരെക്കൊണ്ട് പൊഴി മുറിപ്പിച്ച് അതിലൂടെ സമുദ്രജലം കയറ്റിവിട്ട് കൃഷിയിടം കൃഷിയോഗ്യമല്ലാതാക്കിയെന്നും അഭിപ്രായമുണ്ട്.
വികസനപദ്ധതികൾ
കായംകു‌ളത്തിന്റെയും പരിസരപ്രദേശങ്ങളുടെയും വിനോദസഞ്ചാര മേഖലാ വികസനം മുന്നിൽ കണ്ടുകൊണ്ട് 2007ൽ 109.9 കോടി രൂപയുടെ പദ്ധതി തയ്യാറാക്കിയിരുന്നു. പദ്ധതിയുടെ നടത്തിപ്പിൽ അപാകങ്ങൾ ഉള്ളതായി ആരോപണമുണ്ടായിട്ടുണ്ട്. നടപ്പാക്കാനുദ്ദേശിച്ചിരുന്ന പദ്ധതികൾ ഇവയാണ്:
സംസ്കാരത്തിൽ
കായംകുളം കൊച്ചുണ്ണി തന്റെ ഭാര്യാമാതാവിനെ കൊല ചെയ്ത് ശവശരീരം കായങ്കുളം കായലിൽ താഴ്ത്തിയതായി ഐതിഹ്യമാലയിൽ പ്രസ്താവനയുണ്ട്.
അവലംബം
വർഗ്ഗം:കൊല്ലം ജില്ലയിലെ കായലുകൾ വർഗ്ഗം:കേരളത്തിലെ തടാകങ്ങൾ
ലൂയിസ് മാസിഗ്നൻ
ഇസ്ലാമിനെ കുറിച്ച് പഠനം നടത്തിയ ഒരു കത്തോലിക്കാ പണ്ഡിതനും കത്തോലിക്കാ-മുസ്ലിം പരസ്പര ധാരണയുടെ പയനിയറുമായിരുന്നു ലൂയിസ് മാസിഗ്നൻ (25 ജൂലൈ 1883 – 31 ഒക്ടോബർ 1962). ഇരുപതാം നൂറ്റാണ്ടിലെ കത്തോലിക്കാസഭയുടെ ഇസ്‌ലാമുമായുള്ള ബന്ധം മുന്നോട്ട് കൊണ്ടുപോകുന്നതിൽ മാസിഗ്‌നൻ നിർണ്ണായക സ്വാധീനം ചെലുത്തി. മഹാത്മാഗാന്ധിയെ ഒരു പുണ്യപുരുഷനായി കണ്ട അദ്ദേഹം ഗാന്ധിയുമായി ബന്ധപ്പെട്ട കൃതികളിൽ കൂടുതൽ ശ്രദ്ധകേന്ദ്രീകരിച്ചിരുന്നു. ഇസ്ലാമിനെ ഒരു അബ്രഹാമിക് മതമായി കത്തോലിക്കരെകൊണ്ട് അംഗീകരിപ്പിക്കുന്നതിൽ അദ്ദേഹം വലിയ പങ്കുവഹിച്ചു.
ഒരു കത്തോലിക്കനാണെങ്കിലും, മാസിഗ്‌നൻ ഇസ്ലാമിനെ അതിനകത്ത് നിന്ന് തന്നെ മനസ്സിലാക്കാൻ ശ്രമിച്ചുതുവഴി പാശ്ചാത്യർ ഇസ്‌ലാമിനെ നോക്കിക്കാണുന്ന രീതിയിലും അദ്ദേഹത്തിന്റെ സ്വാധീനം കാണാം. അതോടൊപ്പം കത്തോലിക്കാ സഭയ്ക്കുള്ളിൽ  ഇസ്ലാമിനോട് കൂടുതൽ  തുറന്ന മനസ്സോടെ പെരുമാറാനുള്ള വഴിയൊരുക്കി. അത് പാസ്റ്ററൽ രണ്ടാം വത്തിക്കാൻ പ്രഖ്യാപനമായ നോസ്ട്ര എറ്റേറ്റ് രേഖപ്പെടുത്തിയിട്ടുണ്ട്.
ടൊറന്റോ അന്താരാഷ്ട്ര ചലച്ചിത്രോത്സവം
ഏറ്റവും അധികം ആളുകൾ പങ്കെടുക്കുന്ന ലോകത്തിലെ പ്രധാനപ്പെട്ട ചലച്ചിത്രമേളകളിലൊന്നാണ് ടോറോണ്ടോ അന്താരാഷ്ട്ര ചലച്ചിത്രോത്സവം (ടി. ഐ.എഫ്.എഫ്). കാനഡയിലെ ടോറോണ്ടോ നഗരപ്രദേശമാണ് ഈ ചലച്ചിത്രോത്സവത്തിന്റെ സ്ഥിരം വേദി. പ്രതിവർഷം ഏകദേശം 4,80,000 ആളുകൾ ഈ മേളയ്‌ക്കെത്തുന്നതായാണ് കണക്കാക്കപ്പെടുന്നത്. 1976 ൽ ആണ് മേളക്ക് തുടക്കമായത്. സിനിമയിലൂടെ ലോകത്തെ പരിവർത്തനം ചെയ്യുക എന്നതാണ് ടോറോണ്ടോ അന്താരാഷ്ട്ര ചലച്ചിത്രോത്സവം വഴി ലക്ഷ്യം വയ്ക്കുന്നത്. ലോകത്തെമ്പാടും സിനിമാ നിർമാതാക്കളെ കണ്ടുമുട്ടാനുള്ള അവസരവും ടൊറന്റോ അന്താരാഷ്ട്ര ചലച്ചിത്രോത്സത്തിന്റെ പ്രത്യേകതയാണ്. 1976-ൽ സ്ഥാപിതമായ ടി.എഫ്.എഫ് ഇപ്പോൾ ലോകത്തിലെ ഏറ്റവും വലിയതും അഭിമാനകരവുമായ ഒരു ചലച്ചിത്രോത്സവമാണ്. 2019 ലെ ടോറോണ്ടോ അന്താരാഷ്ട്ര ചലച്ചിത്രമേള സെപ്റ്റംബർ 5 ന് ആരംഭിച്ച് സെപ്റ്റംബർ 15 ന് അവസാനിച്ചു.
അവലംബം
വർഗ്ഗം:അന്താരാഷ്ട്ര ചലച്ചിത്ര മേളകൾ
കബർദിയാൻ ഭാഷ
കബർദിയാൻ ഭാഷ (/kəˈbɑːrdiən/; Kabardian: адыгэбзэ or къэбэрдей адыгэбзэ or къэбэрдейбзэ Kabardino-Cherkess അല്ലെങ്കിൽ കിഴക്കൻ സിക്കാസിയൻ ഒരു ഉത്ത്ര പശ്ചിമ കോക്കേഷ്യൻ ഭാഷയാണ്. ഉത്തര കോക്കസസ്സ് റിപ്പബ്ലിക്കുകളായ കബർദിനോ-ബാൽക്കാരിയ കറാച്ചേ-ചെർക്കേസിയ എന്നീ റിപ്പബ്ലിക്കുകളിലും ടർക്കി, ജോർദാൻ, സിറിയ എന്നിവിടങ്ങളിലും ഈ ഭാഷ സംസാരിക്കുന്നു.
കബർദിയാൻ ഭാഷയ്ക്കു രണ്ടു പ്രധാന ഭാഷാഭേദങ്ങൾ ഉണ്ട്. കബർദിയാൻ, ബെസ്ലേനി എന്നിവയാണവ. ചില ഭാഷാവിദഗ്ദ്ധർ സിർക്കാസിയൻ ഭാഷയുടെ ഒരു ഭാഷാഭേദം മാത്രമാണ് ഈ ഭാഷയെന്നു സമർത്ഥിക്കുന്നുണ്ട്.
കബർദിയാൻ സിറിലിക് രീതിയിലാണ് എഴുതുന്നത്.
2004ൽ ടർക്കിഷ് റേഡിയോ അര മണിക്കൂർ സമയത്തേയ്ക്ക് ഈ ഭാഷയുടെ ടർക്കിഷ് ഭാഷാഭേദത്തിൽ പരിപാടികൾ അവതരിപ്പിക്കുന്നുണ്ട്.
ലുഡ്വിഗ് ഗട്ട്മാൻ
ഒരു ജർമ്മൻ-ബ്രിട്ടീഷ് ന്യൂറോളജിസ്റ്റ് ആയിരുന്നു സർ ലുഡ്വിഗ് "പോപ്പ" ഗട്ട്മാൻ (3 ജൂലൈ 1899 - 18 മാർച്ച് 1980). അദ്ദേഹം തുടക്കമിട്ട ശാരീരിക വൈകല്യമുള്ളവർക്കുള്ള കായിക മേളയായ സ്റ്റോക്ക് മാൻഡെവിൽ ഗെയിംസ് പരിണമിച്ചാണ് പാരാലിമ്പിക്സ് ഉണ്ടായത്. രണ്ടാം ലോക മഹായുദ്ധം ആരംഭിക്കുന്നതിന് തൊട്ടുമുമ്പ് നാസി ജർമ്മനിയിൽ നിന്ന് പലായനം ചെയ്ത ജൂത ഡോക്ടർ ആയ അദ്ദേഹം, ഭിന്നശേഷിക്കാർക്കുവേണ്ടി മാത്രമായുള്ള സംഘടിത ശാരീരിക പ്രവർത്തനങ്ങളുടെ സ്ഥാപകരിൽ ഒരാളായി കണക്കാക്കപ്പെടുന്നു.
മുൻകാലജീവിതം
1899 ജൂലൈ 3 ന് ടോസ്റ്റിലെ ഒരു ജർമ്മൻ-ജൂത കുടുംബത്തിലാണ് ലുഡ്വിഗ് ഗട്ട്മാൻ ജനിച്ചത്. ടോസ്റ്റ് അന്ന് ജർമ്മൻ നിയന്ത്രണത്തിലുള്ള അപ്പർ സിലേഷ്യയിലായിരുന്നു, ഇപ്പോൾ അത് പോളണ്ടിലെ ടോസെകിലാണ്. മൂന്നു വയസ്സുള്ളപ്പോൾ അദ്ദേഹത്തിന്റെ കുടുംബം സൈലേഷ്യൻ നഗരമായ കൊനിഗ്ഷോട്ടെയിലേക്ക് (ഇന്ന് ചോർസോ, പോളണ്ട്) താമസം മാറി. അവിടെ അദ്ദേഹം സൈനികസേവനത്തിനായി വിളിക്കപ്പെടുന്നതിന് മുമ്പ് 1917 ൽ ഹ്യൂമാനിസ്റ്റിക് വ്യാകരണ സ്കൂളിൽ നിന്ന് അബിതുർ നേടി.
ഔദ്യോഗിക ജീവിതത്തിന്റെ ആദ്യകാലം
1933 ആയപ്പോഴേക്കും ഗട്ട്മാൻ ബ്രെസ്ലാവിൽ (ഇപ്പോൾ പോളണ്ടിലെ റോക്വാ) ന്യൂറോ സർജനായി ജോലി ചെയ്യുകയും സർവകലാശാലയിൽ ലക്ചറർ ആകുകയും ചെയ്തു. ന്യൂറോ സർജറിയുടെ തുടക്കക്കാരനായ ഓറ്റ്ഫ്രിഡ് ഫോസ്റ്ററുടെ കീഴിൽ ഗട്ട്മാൻ ഗവേഷണം നടത്തി. ഫോസ്റ്ററിന്റെ ആദ്യ സഹായിയായി വിജയകരമായി പ്രവർത്തിച്ചിട്ടും, ഗട്ട്മാനെ ന്യൂറാംബർഗ് നിയമപ്രകാരം 1933 ൽ യൂണിവേഴ്സിറ്റി നിയമനത്തിൽ നിന്നും ജോലിയിൽ നിന്നും പുറത്താക്കുകയും അദ്ദേഹത്തിന്റെ തലക്കെട്ട് “ക്രാങ്കൻബെഹാൻഡ്‌ലർ” (രോഗികളെ ചികിത്സിക്കുന്നയാൾ) എന്ന് മാറ്റുകയും ചെയ്തു. നാസികൾ അധികാരത്തിൽ വന്നതോടെ, ജൂതരെ തൊഴിൽപരമായി വൈദ്യശാസ്ത്രത്തിൽ നിന്ന് വിലക്കുകയും, അദ്ദേഹത്തെ ബ്രെസ്ലാവ് ജൂത ആശുപത്രിയിൽ ജോലി ചെയ്യാൻ നിയോഗിക്കുകയും ചെയ്തു. അവിടെ അദ്ദേഹം 1937 ൽ മെഡിക്കൽ ഡയറക്ടറായി. 1938 നവംബർ ഒൻപതിന് ക്രിസ്റ്റാൽനാച്ചിൽ ജൂത ജനതയ്ക്കും സ്വത്തുക്കൾക്കുമെതിരായ അക്രമ ആക്രമണത്തെ തുടർന്ന്, ഏതൊരു രോഗികളെയും ചോദ്യം ചെയ്യാതെ തന്നെ ആശുപത്രിയിൽ പ്രവേശിപ്പിക്കാൻ ഗട്ട്മാൻ തന്റെ ഉദ്യോഗസ്ഥരോട് ആവശ്യപ്പെട്ടു. അടുത്ത ദിവസം അദ്ദേഹം ഗെസ്റ്റപ്പോയോട് തന്റെ തീരുമാനത്തെ ന്യായീകരിച്ചു. ആശുപത്രിയിൽ പ്രവേശിപ്പിച്ച 64 പേരിൽ 60 രോഗികളെ അറസ്റ്റിൽ നിന്നും തടങ്കൽപ്പാളയങ്ങളിലേക്ക് അയക്കുന്നതിൽ നിന്നും രക്ഷപ്പെടുത്തി.
ബ്രിട്ടനിലേക്കുള്ള രക്ഷപ്പെടൽ
നാസികളുടെ ജൂത വേട്ട കാരണം 1939 ന്റെ തുടക്കത്തിൽ ഗട്ട്മാനും കുടുംബവും ജർമ്മനി വിട്ടു. നാസികൾ അദ്ദേഹത്തിന് പോർച്ചുഗീസ് സ്വേച്ഛാധിപതി അന്റോണിയോ ഡി ഒലിവേര സലാസറിന്റെ സുഹൃത്തിനെ ചികിത്സിക്കാൻ പോർച്ചുഗലിലേക്ക് പോകാൻ വിസ നൽകിയപ്പോൾ അദ്ദേഹത്തിന് രക്ഷപ്പെടാനുള്ള അവസരം ലഭിച്ചു.
ലണ്ടൻ വഴി ജർമ്മനിയിലേക്ക് മടങ്ങാൻ ഗട്ട്മാൻ തീരുമാനിച്ചിരുന്നു, അപ്പോൾ കൗൺസിൽ ഫോർ അസിസ്റ്റിംഗ് റെഫ്യൂജി അക്കാദമിക്സ് (CARA) യുണൈറ്റഡ് കിംഗ്ഡത്തിൽ തുടരാൻ അദ്ദേഹത്തിന് അവസരം ഒരുക്കി. ഭാര്യ എൽസ് സാമുവൽ ഗട്ട്മാൻ, മകൻ ഡെന്നിസ്, മകൾ ഇവ എന്നിവരോടൊപ്പം 1939 മാർച്ച് 14 ന് ഇംഗ്ലണ്ടിലെ ഓക്സ്ഫോർഡിൽ അദ്ദേഹം എത്തി. CARA അവർക്കുവേണ്ടി ബ്രിട്ടീഷ് ഹോം ഓഫീസുമായി ചർച്ച നടത്തി, ഓക്സ്ഫോർഡിൽ സ്ഥിരതാമസമാക്കാൻ സഹായിക്കുന്നതിന് ഗട്ട്മാനും കുടുംബത്തിനും 250 പൌണ്ട് (2019 ൽ അതിന് 16000 പൌണ്ട് മൂല്യമുണ്ട്) നൽകി. റാഡ്ക്ലിഫ് ഇൻഫർമറിയിലെ ന്യൂഫീൽഡ് ഡിപ്പാർട്ട്‌മെന്റ് ഓഫ് ന്യൂറോസർജറിയിൽ ഗട്ട്മാൻ നട്ടെല്ലിന്റെ പരിക്കിൽ ഗവേഷണം തുടർന്നു. ലോൺസ്‌ഡേൽ റോഡിലെ ഒരു ചെറിയ സെമി ഡിറ്റാച്ച്ഡ് വീട്ടിലേക്ക് മാറുന്നതുവരെ കുടുംബം ഏതാനും ആഴ്ചകൾ ബല്ലിയോൾ കോളേജിലെ മാസ്റ്റേഴ്‌സ് ലോഡ്ജിൽ (മാസ്റ്റർ സാൻഡി ലിൻഡ്‌സേയ്‌ക്കൊപ്പം ) താമസിച്ചു. ഗ്രീക്കോട്ട്സ് സ്കൂളിലെ ഹെഡ്മിസ്ട്രസ് രണ്ട് കുട്ടികൾക്കും സൌജന്യ അഡ്മിഷൻ വാഗ്ദാനം ചെയ്തു. കുടുംബം ഓക്സ്ഫോർഡ് ജൂത സമൂഹത്തിൽ പെട്ടവരായിരുന്നു, ഇപ്പോൾ പ്രശസ്ത നടിയായ മിറിയം മർഗോലിസുമായി സൗഹൃദം സ്ഥാപിച്ചത് ഇവാ ഓർക്കുന്നു. യൂറോപ്പിൽ നിന്ന് നാടുകടത്തപ്പെട്ട അക്കാദമിക് ജൂതന്മാരുടെ വരവിന്റെ ഫലമായി ഓക്സ്ഫോർഡിലെ ജൂത സമൂഹം അതിവേഗം വളരുകയായിരുന്നു.
രണ്ടാം ലോക മഹായുദ്ധം പൊട്ടിപ്പുറപ്പെട്ടതോടെ ഗട്ട്മാനും കുടുംബവും കാരാ കൗൺസിലറും ബാലിയോൽ കോളേജിലെ മാസ്റ്ററുമായ ലിൻഡ്സെ പ്രഭുവിന്റെ വീട്ടിൽ താമസിച്ചു.
സ്റ്റോക്ക് മാൻഡെവിൽ ആശുപത്രി
1943 സെപ്റ്റംബറിൽ ബ്രിട്ടീഷ് സർക്കാർ ഗട്ട്മാനോട് ബക്കിംഗ്ഹാംഷെയറിലെ സ്റ്റോക്ക് മാൻഡെവിൽ ആശുപത്രിയിൽ ദേശീയ നട്ടെല്ല് പരിക്കേറ്റ കേന്ദ്രം സ്ഥാപിക്കാൻ ആവശ്യപ്പെട്ടു. നട്ടെല്ലിന് പരിക്കേറ്റ പൈലറ്റുമാരുടെ ചികിത്സയും പുനരധിവാസവും ഉറപ്പുവരുത്തുന്നതിനായി റോയൽ എയർഫോഴ്‌സിൽ നിന്നാണ് ഈ സംരംഭം ആരംഭിച്ചത്. 1944 ഫെബ്രുവരി 1 ന്, യുണൈറ്റഡ് കിംഗ്ഡത്തിലെ നട്ടെല്ലിന്റെ പരിക്കിനുള്ള ആദ്യത്തെ സ്പെഷ്യലിസ്റ്റ് യൂണിറ്റായ ആ കേന്ദ്രം തുറന്നപ്പോൾ, ഗട്ട്മാനെ അതിന്റെ ഡയറക്ടറായി നിയമിച്ചു (1966 വരെ അദ്ദേഹം ഈ പദവി വഹിച്ചിരുന്നു). പരിക്കേറ്റ സൈനിക ഉദ്യോഗസ്ഥരെ പുനരധിവസിപ്പിക്കുന്നതിനുള്ള ഒരു പ്രധാന ചികിത്സാരീതിയാണ് കായിക വിനോദമെന്ന് അദ്ദേഹം വിശ്വസിച്ചു, ശാരീരിക ശക്തിയും ആത്മാഭിമാനവും വളർത്തിയെടുക്കാൻ അവരെ അത് സഹായിക്കുന്നു എന്നദ്ദേഹം വിശ്വസിച്ചു.
1945 ൽ ഗട്ട്മാൻ ബ്രിട്ടീഷ് പൗരനായി. വികലാംഗരായ യുദ്ധവിദഗ്ദ്ധർക്കായി അദ്ദേഹം ആദ്യത്തെ സ്റ്റോക്ക് മാൻഡെവിൽ ഗെയിംസ് സംഘടിപ്പിച്ചു. 1948 ജൂലൈ 29 ന്, ലണ്ടൻ ഒളിമ്പിക്സ് ആരംഭിച്ച അതേ ദിവസം ആശുപത്രിയിൽ വെച്ച് ആദ്യ കായികമേള നടന്നു. പങ്കെടുത്ത എല്ലാവരും നട്ടെല്ലിന് പരിക്കേറ്റവരായിരുന്നതിനാൽ വീൽചെയറുകളിൽ ആണ് മത്സരം നടന്നത്. ദേശീയ പരിപാടികളിൽ പങ്കെടുക്കാൻ രോഗികളെ പ്രോത്സാഹിപ്പിക്കുന്നതിനായി ഗട്ട്മാൻ പാരാപ്ലെജിക് ഗെയിംസ് എന്ന പദം ഉപയോഗിച്ചു. ഇത് പിന്നീട് " പാരാലിമ്പിക് ഗെയിംസ് " എന്നറിയപ്പെട്ടു. ഇത് പിന്നീട് "പാരലൽ ഗെയിംസ്" ആയി മാറുകയും മറ്റ് വൈകല്യങ്ങൾ ബാധിച്ചവരെക്കൂടി അതിൽ ഉൾപ്പെടുത്തുകയും ചെയ്തു.
പാരാലിമ്പിക്സ്
1960 ൽ റോമിൽ നടന്ന ഔദ്യോഗിക സമ്മർ ഒളിമ്പിക്‌സിനൊപ്പം അന്താരാഷ്ട്ര സ്റ്റോക്ക് മാൻഡെവിൽ ഗെയിമുകൾ നടന്നപ്പോൾ, ഒളിമ്പിക് ഗെയിംസിന് തുല്യമായ ഒരു അന്താരാഷ്ട്ര ഗെയിമിനെക്കുറിച്ചുള്ള അദ്ദേഹത്തിന്റെ കാഴ്ചപ്പാട് സാക്ഷാത്കരിക്കപ്പെട്ടു. വേൾഡ് ഫെഡറേഷൻ ഓഫ് എക്സ്-സർവീസ്മെൻ (വികലാംഗർക്കായുള്ള കായികത്തെക്കുറിച്ചുള്ള ഒരു അന്താരാഷ്ട്ര പ്രവർത്തക സംഘം) പിന്തുണയോടെ സംഘടിപ്പിച്ച ഒൻപതാം വാർഷിക അന്തർദ്ദേശീയ സ്റ്റോക്ക് മാൻഡെവിൽ ഗെയിംസ് ഇപ്പോൾ ആദ്യത്തെ പാരാലിമ്പിക് ഗെയിംസ് ആയി അംഗീകരിച്ചു. ("പാരാലിമ്പിക് ഗെയിംസ്" എന്ന പദം ഐ‌ഒ‌സി 1984 ൽ മുൻ‌കൂട്ടി പ്രയോഗിച്ചു).
പിൽക്കാല ജീവിതം
1961 ൽ ഗട്ട്മാൻ ഇന്റർനാഷണൽ മെഡിക്കൽ സൊസൈറ്റി ഓഫ് പാരപ്ലെജിയ സ്ഥാപിച്ചു. ഇപ്പോൾ ഇന്റർനാഷണൽ സ്പൈനൽ കോർഡ് സൊസൈറ്റി (ISCoS) എന്നറിയപ്പെടുന്ന ആ സൊസൈറ്റിയുടെ സ്ഥാപക പ്രസിഡന്റായിരുന്നു അദ്ദേഹം. 1970 വരെ അദ്ദേഹം ഈ പദവി വഹിച്ചിരുന്നു. പാരപ്ലെജിയ (ഇപ്പോൾ സ്പൈനൽ കോർഡ് എന്ന് നാമകരണം ചെയ്യപ്പെട്ടു) ജേണലിന്റെ ആദ്യ എഡിറ്ററായിരുന്നു അദ്ദേഹം. 1966 ൽ ക്ലിനിക്കൽ ജോലിയിൽ നിന്ന് വിരമിച്ചെങ്കിലും അദ്ദേഹം പിന്നീടും കായികരംഗത്ത് തുടർന്നു.
വിരമിച്ച ശേഷം, അടുത്ത ആളുകൾക്കിടയിൽ 'പോപ്പ ജി' എന്ന് സ്നേഹപൂർവ്വം അറിയപ്പെട്ടിരുന്ന അദ്ദേഹം, ഹോർട്ടികൾച്ചറിലേക്ക് തിരിഞ്ഞു.
1979 ഒക്ടോബറിൽ ഗട്ട്മാന് ഹൃദയാഘാതം സംഭവിച്ചു. 1980 മാർച്ച് 18 ന് 80 ആം വയസ്സിൽ അദ്ദേഹം അന്തരിച്ചു.
ലെഗസി
ലഘുചിത്രം| "സ്പോർട്സ് ലെജന്റ്സ്" പരമ്പരയിൽ നിന്നുള്ള 2013 റഷ്യൻ സ്റ്റാമ്പിൽ ഗട്ട്മാൻ യുണൈറ്റഡ് കിംഗ്ഡത്തിലെ നാഷണൽ സെന്റർ ഫോർ ഡിസെബിലിറ്റി സ്പോർട്ടായ സ്റ്റോക്ക് മണ്ടെവിൽ സ്റ്റേഡിയം, അദ്ദേഹം ആശുപത്രിയോട് ചേർന്ന് വികസിപ്പിച്ചെടുത്തതാണ്.
ബാഴ്‌സലോണയിലെ ഒരു സ്പെഷ്യലിസ്റ്റ് ന്യൂറോ റിഹാബിലിറ്റേഷൻ ഹോസ്പിറ്റൽ , അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടതാണ്. സ്‌പെയിനിലെ പാരാപ്ലീജിക്കുകൾക്കായുള്ള ആദ്യത്തെ പുനരധിവാസ ക്ലിനിക്കായ ഇതിന്റെ സ്ഥാപകൻ, ഗില്ലെർമോ ഗോൺസാലസ് ഗിൽബെ, പാരാപ്ലെജിയ ബാധിച്ച ശേഷം ഇംഗ്ലണ്ടിൽ ലുഡ്‌വിഗ് ഗട്ട്മാന്റെ ചികിൽസയിൽ മികച്ച പുരോഗതി നേടിയ വ്യക്തിയാണ്.
ലണ്ടൻ 2012 സമ്മർ പാരാലിമ്പിക്സ്, ഒളിമ്പിക് ഗെയിംസിന്റെ ഭാഗമായി 2012 ജൂണിൽ, സ്റ്റോക്ക് മാണ്ടെവിൽ സ്റ്റേഡിയത്തിൽ ഗട്ട്മാന്റെ പൂർണ്ണകായ വെങ്കല പ്രതിമ അനാച്ഛാദനം ചെയ്തു. ഗെയിംസിന് ശേഷം ഇത് നാഷണൽ സ്പൈനൽ ഇൻജുറി സെന്ററിലേക്ക് മാറ്റി. ഗട്ട്മാന്റെ മകൾ ഇവാ ലോഫ്‌ലറെ ലണ്ടൻ 2012 പാരാലിമ്പിക് ഗെയിംസ് അത്‌ലറ്റ്സ് ഗ്രാമത്തിന്റെ മേയറായി നിയമിച്ചു.
രണ്ടാം ലോകമഹായുദ്ധകാലത്തും അതിനുശേഷവും സ്റ്റോക്ക് മണ്ടെവില്ലെയിൽ ഗട്ട്മാന്റെ പ്രവർത്തനങ്ങളെക്കുറിച്ചുള്ള ടിവി ഫിലിം 2012 ഓഗസ്റ്റിൽ ബിബിസി ദി ബെസ്റ്റ് ഓഫ് മെൻ എന്ന പേരിൽ പ്രക്ഷേപണം ചെയ്തു <i id="mwuA">.</i> ലൂസി ഗാനോൺ എഴുതിയ ഈ ചിത്രത്തിൽ എഡി മർസൻ ഡോ. ഗട്ട്മാനായും, റോബ് ബ്രൈഡൺ ഗുരുതരമായി പരിക്കേറ്റ രോഗികളിൽ ഒരാളായും അഭിനയിച്ചു.
ഗട്ട്മാന്റെ പയനിയറിംഗ് പ്രവർത്തനവും സുഷുമ്‌നാ നാഡി പരിചരണത്തിൽ ആജീവനാന്ത സംഭാവനയും തിരിച്ചറിയുന്നതിനായി ഇന്റർനാഷണൽ മെഡിക്കൽ സൊസൈറ്റി ഓഫ് പാരപ്ലെജിയ (ഇപ്പോൾ ISCoS) സർ ലുഡ്‌വിഗ് ഗട്ട്മാൻ പ്രഭാഷണം ആരംഭിച്ചു.
ജർമ്മൻ മെഡിക്കൽ സൊസൈറ്റി ഫോർ പാരാപ്ലെജിയയുടെ ലുഡ്‌വിഗ് ഗട്ട്മാൻ പ്രൈസ് "നട്ടെല്ല് പരിക്കിനെക്കുറിച്ചുള്ള ക്ലിനിക്കൽ ഗവേഷണ മേഖലയിലെ മികച്ച ശാസ്ത്രീയ പ്രവർത്തനത്തിന്" നൽകുന്നു.
പാരാലിമ്പിക്സിന്റെ ജന്മസ്ഥലം ആയ സ്റ്റോക്ക് മാണ്ടെവിൽ സ്റ്റേഡിയത്തിൽ 2019 ൽ നാഷണൽ പാരാലിമ്പിക് ഹെറിറ്റേജ് സെന്റർ ആരംഭിച്ചു, ആദ്യകാല പാരാലിമ്പിക് പ്രസ്ഥാനത്തിന്റെ ശേഖരങ്ങളും പ്രൊഫസർ സർ ലുഡ്വിഗ് ഗട്ട്മാൻ വഹിച്ച കേന്ദ്ര പങ്കും അവിടെ പ്രദർശിപ്പിക്കുന്നു.
2021 ജൂലൈ 3 ന് ലുഡ്‌വിഗ് ഗട്ട്മാന്റെ 122-ാം ജന്മദിനം ആഘോഷിക്കുന്നതിനായി ഗൂഗിൾ അതിന്റെ ഹോംപേജിൽ അദ്ദേഹത്തിന്റെ ഡൂഡിൽ പ്രദർശിപ്പിച്ചു.
ബഹുമതികൾ
സ്റ്റോക്ക് മണ്ടെവില്ലെ പെൻഷൻസ് ആശുപത്രിയിലെ നട്ടെല്ല് പരിക്ക് കേന്ദ്രത്തിന്റെ ചുമതലയുള്ള ന്യൂറോളജിക്കൽ സർജൻ എന്ന നിലയിൽ, 1950 ലെ കിംഗ്സ് ജന്മദിനാഘോഷത്തിൽ ഓർഡർ ഓഫ് ദി ബ്രിട്ടീഷ് എമ്പയർ (ഒബിഇ) ഓഫീസറായി നിയമിതനായി. 1957 ജൂൺ 28 ന് അദ്ദേഹം വെനറബിൾ ഓർഡർ ഓഫ് സെന്റ് ജോൺ അസോസിയേറ്റ് ഓഫീസറായി.
1960 ൽ കമാൻഡർ ഓഫ് ദി ഓർഡർ ഓഫ് ബ്രിട്ടീഷ് എമ്പയർ (സിബിഇ) ആയി സ്ഥാനക്കയറ്റം ലഭിച്ചു. 1966 ൽ എലിസബത്ത് രാജ്ഞി അദ്ദേഹത്തെ നൈറ്റ് ചെയ്തു.
പുറം കണ്ണികൾ
വർഗ്ഗം:റോയൽ സൊസൈറ്റിയുടെ അംഗങ്ങൾ വർഗ്ഗം:പാരാലിമ്പിക്സ് ഗെയിംസ് വർഗ്ഗം:1980-ൽ മരിച്ചവർ വർഗ്ഗം:1899-ൽ ജനിച്ചവർ
ഹൈപ്പർടെൻഷൻ ഇൻ പ്രെഗ്നൻസി (ജേണൽ)
<templatestyles src="Module:Infobox/styles.css"> ഹൈപ്പർടെൻഷൻ ഇൻ പ്രെഗ്നൻസി (Hypertension in Pregnancy) രക്തസമ്മർദ്ദം, രക്തചംക്രമണ നിയന്ത്രണത്തിന്റെ ശരീരശാസ്ത്രം, പാത്തോഫിസിയോളജി, മെത്തഡോളജി, തെറാപ്പി എന്നിവയുൾപ്പെടെ, ഗർഭകാലത്തെ മനുഷ്യരുടെയും മൃഗങ്ങളുടെയും രക്താതിമർദ്ദം ഉൾക്കൊള്ളുന്ന ഒരു ത്രൈമാസ പിയർ-റിവ്യൂഡ് മെഡിക്കൽ ജേണലാണ്. ഇത് ഇൻഫോർമ പ്രസിദ്ധീകരിക്കുന്നു, ചീഫ് എഡിറ്റർമാർ പീറ്റർ വോൺ ഡാഡെൽസെൻ (കാനഡ), ഫിയോണ ലിയാൽ (സ്കോട്ട്ലൻഡ്) എന്നിവരാണ്. ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 2013-ലെ ഇംപാക്ട് ഫാക്ടർ 1.192 ഉണ്ട്.
ഹൈപ്പർടെൻഷൻ ഇൻ പ്രെഗ്നൻസി എന്നത് ഇംഗ്ലീഷിലെ ഒരു റഫറിഡ് ജേണലാണ്, ഇത് ഗർഭകാലത്തെ മനുഷ്യരുടെയും മൃഗങ്ങളുടെയും രക്താതിമർദ്ദവുമായി ബന്ധപ്പെട്ട ഡാറ്റ പ്രസിദ്ധീകരിക്കുന്നു. രക്തചംക്രമണ നിയന്ത്രണത്തിന്റെ ശരീരശാസ്ത്രം, പാത്തോഫിസിയോളജി, മെത്തഡോളജി, തെറാപ്പി അല്ലെങ്കിൽ ഉയർന്ന രക്തസമ്മർദ്ദവും ഗർഭധാരണവും തമ്മിലുള്ള ബന്ധത്തിന് പ്രസക്തമായ മറ്റേതെങ്കിലും മെറ്റീരിയലുമായി ബന്ധപ്പെട്ട സംഭാവനകൾ സ്വീകാര്യമാണ്. പ്രസിദ്ധീകരിച്ച മെറ്റീരിയലിൽ ഒറിജിനൽ ലേഖനങ്ങൾ, ക്ലിനിക്കൽ പരീക്ഷണങ്ങൾ, ആവശ്യപ്പെട്ടതും ആവശ്യപ്പെടാത്തതുമായ അവലോകനങ്ങൾ, എഡിറ്റോറിയലുകൾ, കത്തുകൾ, എഡിറ്റർമാർ പ്രസക്തമെന്ന് കരുതുന്ന മറ്റ് മെറ്റീരിയലുകൾ എന്നിവ ഉൾപ്പെടുന്നു.
അൽതിയ ഗിബ്സൺ
ആൽതിയ ഗിബ്സൺ: (ജീവിതകാലം:1927-2003) ആഫ്രിക്കൻ വംശജയായ അമേരിക്കൻ ടെന്നീസ് താരവും പിന്നീട് ഗോൾഫ് താരവുമായിരുന്നു. പുരുഷന്മാരായ കറുത്തവർഗ്ഗക്കാർ പോലും ഈ കളികളിൽ മികവ് തെളിയിച്ചിട്ടില്ലാത്ത കാലത്തായിരുന്നു ആൽതിയ  ടെന്നീസ് ഗ്രാൻഡ് സ്ലാം കിരീടങ്ങൾ നേടുന്നത്. 1956ൽ ഫ്രഞ്ച് ഓപ്പണനും 1957ൽ വിമ്പിൾഡൺ, യു.സ്.നാഷണൽസ് (ഇപ്പോഴത്തെ യു.സ്.ഓപ്പണിന്റെ മുൻഗാമി) എന്നിവ നേടിയ ആൽതിയ, 1958ൽ രണ്ട് കീരീടങ്ങളും നിലനിർത്തി.1957ലും 958ലും. ഏറ്റവും മികച്ച വനിതാ കായിക താരമായി തിരഞ്ഞടുക്കപ്പട്ടു. ഡബിൾസിൽ അടക്കം മൊത്തം 11 ഗ്രാൻഡ് സ്ലാം ടെന്നീസ് കിരീടങ്ങൾ ആൽതിയ നേടിയിരുന്നു.
ആദ്യകാലം
ഇതെ തുടർന്നു അയൽക്കാരും സുഹൃത്തുക്കളും പിരിവെടുത്ത് അൽതിയയെ ടെന്നീസ് പരിശീലിക്കാൻ സൗകര്യമൊരുക്കികൊടുത്തു. ഉടൻ തന്നെ ആദ്യ സംസ്ഥാന ചാമ്പ്യൻഷിപ്പ് ഈ കുട്ടിയെ തേടിയെത്തി. 1944ലും 1945 ATA ബാല ചാമ്പ്യനുമായി. 1946ൽ വനിത ഫൈനലിസ്റ്റായി. 1947മുതൽ തുടർച്ചയായി പത്ത് തവണ ATA വനിത ചാമ്പ്യനായി വാണു.
ടെന്നീസ് കരിയർ
പൊതു ഇടങ്ങൾ കറുത്തവർഗ്ഗക്കാർക്ക് നിഷിദ്ധമായിരിക്കുന്ന കാലമായിരുന്നു അറുപതുകൾക്ക് മുന്നെ. നിരന്തരമായ സമ്മർദ്ദത്തിനൊടുവിൽ അധികാരികൾ കറുത്ത വർഗ്ഗക്കാരിയെ ദേശീയ ചാമ്പ്യൻഷിപ്പിലേക്ക് ക്ഷണിക്കേണ്ടി വന്നു(1950). ആഫ്രിക്കൻ വംശജനായ ആരും കാലുകുത്തിയിട്ടില്ലാത്ത ടെന്നീസ് കോർട്ടായിരുന്നു നാഷണൽ ചാമ്പ്യൻഷിപ്പ്.ഇപ്പോൾ ഈ ടൂർണമെന്റ് യു. എസ്.ഓപ്പൺ എന്നറിയപ്പെടുന്നു.
1951ൽ വിമ്പിൾഡണിൽ കളിക്കുന്ന ആദ്യ ആഫ്രിക്കൻ വംശജനുമായി. 1956ൽ ഫ്രഞ്ച് ഓപ്പൺ വിജയത്തോടെ ഗ്രാൻഡ് സ്ലാം നേടുന്ന ആദ്യ ആഫ്രിക്കൻ വംശജനുമായി. ആ വർഷം ഫ്രഞ്ച് ഡബിൾസ് കിരീടവും പിന്നീട് വിംബിൾഡൺ ഡബിൾസും നേടി.
പുറത്തേക്കുള്ള കണ്ണികൾ
വർഗ്ഗം:വനിതാ ടെന്നീസ് കളിക്കാർ വർഗ്ഗം:1927-ൽ ജനിച്ചവർ
ത്രൂ ദ് ലുക്കിങ് ഗ്ലാസ്
കഥാപാത്രങ്ങൾ
ഈ നോവലിലെ ചില പ്രധാന കഥാപാത്രങ്ങൾ താഴെപ്പറയുന്നവയാണ് • ആലിസ്
• ഹാറ്റർ ( ഹാട്ട)
• ഹംറ്റി ഡംറ്റി
• ജാബർവോക്ക്
• ചുവപ്പ് രാജാവ്
• വെള്ള റാണി
• വെള്ള നൈറ്റ്
• ട്വീഡിൽ ഡം, ട്വീഡിൽ ഡീ
വർഗ്ഗം:ഇംഗ്ലീഷ് നോവലുകൾ വർഗ്ഗം:വിക്ടോറിയൻ നോവലുകൾ
സിംഫണി ഇൻ വൈറ്റ്, നമ്പർ 1: ദി വൈറ്റ് ഗേൾ
ജെയിംസ് അബോട്ട് മക്നീൽ വിസ്‌ലർ ചിത്രീകരിച്ച ചിത്രമാണ് ദി വൈറ്റ് ഗേൾ എന്നും അറിയപ്പെടുന്ന സിംഫണി ഇൻ വൈറ്റ്, നമ്പർ 1: ദി വൈറ്റ് ഗേൾ. വെളുത്ത തിരശ്ശീലയ്ക്ക് മുന്നിൽ ചെന്നായയുടെ തൊലിയിൽ കയ്യിൽ വെളുത്ത ലില്ലിയുമായി ഒരു സ്ത്രീ പൂർണ്ണ രൂപത്തിൽ നിൽക്കുന്നതായി ചിത്രീകരിച്ചിരിക്കുന്നു. ചിത്രത്തിന്റെ വെളുത്ത വർണ്ണ സ്കീമിൽ മാതൃകയാക്കിയിരിക്കുന്നത് കലാകാരന്റെ യജമാനത്തിയായ ജോവാന ഹിഫെർനാൻ ആണ്. ചിത്രത്തിനെ ആദ്യം വൈറ്റ് ഗേൾ എന്നാണ് വിളിച്ചിരുന്നതെങ്കിലും വിസ്‌ലർ പിന്നീട് അതിനെ സിംഫണി ഇൻ വൈറ്റ്, നമ്പർ 1 എന്ന് വിളിക്കാൻ തുടങ്ങി. അത്തരം പദങ്ങളിൽ തന്റെ ചിത്രത്തിനെ പരാമർശിച്ചുകൊണ്ട്, തന്റെ "Art for art's sake" തത്ത്വചിന്തയെ ഊന്നിപ്പറയാൻ അദ്ദേഹം ഉദ്ദേശിച്ചു.
1861-62 ലെ ശൈത്യകാലത്താണ് വിസ്‌ലർ ഈ ചിത്രം സൃഷ്ടിച്ചത്. പിന്നീട് അദ്ദേഹം ഇതിലേക്ക് മാറ്റങ്ങൾ വരുത്തി. റോയൽ അക്കാദമിയിലും പാരീസിലെ സലൂണിലും ഈ ചിത്രം നിരസിക്കപ്പെട്ടു. പക്ഷേ ഒടുവിൽ 1863-ൽ സലോൺ ഡെസ് റെഫ്യൂസസിൽ ഇത് സ്വീകരിച്ചു. ഈ എക്സിബിഷനിൽ എഡ്വാർഡ് മാനെറ്റിന്റെ പ്രശസ്തമായ ഡെജ്യൂണർ സർ എൽഹെർബെയും പങ്കെടുത്തു. കൂട്ടത്തിൽ രണ്ട് ചിത്രങ്ങളും വളരെയധികം ശ്രദ്ധ നേടി. വിസ്‌ലർ അടുത്തിടെ ബന്ധപ്പെട്ടിരുന്ന പ്രീ-റാഫലൈറ്റ് ബ്രദർഹുഡിന്റെ സ്വാധീനം വൈറ്റ് ഗേൾ വ്യക്തമായി കാണിക്കുന്നു. ഈ ചിത്രത്തെ പിൽക്കാല കലാവിമർശകർ നിഷ്കളങ്കത്വത്തിന്റെയും അതിന്റെ നഷ്ടത്തിന്റെയും ഒരു ഉപമയായും കന്യാമറിയത്തിന്റെ മതപരമായ പരോക്ഷസൂചനയായും വ്യാഖ്യാനിച്ചു.
കലാകാരനും മോഡലും
റെയിൽ‌വേ എഞ്ചിനീയറായ ജോർജ്ജ് വാഷിംഗ്ടൺ വിസ്‌ലറുടെ മകനായി 1834 ൽ അമേരിക്കയിൽ ജെയിംസ് അബോട്ട് മക്‌നീൽ വിസ്‌ലർ ജനിച്ചു. 1843-ൽ പിതാവ് കുടുംബത്തെ റഷ്യയിലെ സെന്റ് പീറ്റേഴ്‌സ്ബർഗിലേക്ക് താമസം മാറ്റി. അവിടെ ജെയിംസിന് ചിത്രകലയിൽ പരിശീലനം ലഭിച്ചു. ഇംഗ്ലണ്ടിൽ താമസിച്ച ശേഷം 1851-ൽ വെസ്റ്റ് പോയിന്റിലെ യുഎസ് മിലിട്ടറി അക്കാദമിയിൽ പങ്കെടുക്കുന്നതിനായി അദ്ദേഹം അമേരിക്കയിലേക്ക് മടങ്ങി. 1855-ൽ അദ്ദേഹം യൂറോപ്പിലേക്ക് മടങ്ങി, ചിത്രകലയ്ക്കായി സ്വയം സമർപ്പിക്കാൻ തീരുമാനിച്ചു. ആദ്യം അദ്ദേഹം പാരീസിൽ താമസമാക്കി, പക്ഷേ 1859-ൽ ലണ്ടനിലേക്ക് താമസം മാറ്റി. അവിടെ അദ്ദേഹം തന്റെ ജീവിതകാലം മുഴുവൻ ചെലവഴിച്ചു. അവിടെവെച്ച് അദ്ദേഹം ഡാന്റേ ഗബ്രിയേൽ റോസെറ്റിയെയും പ്രീ-റാഫലൈറ്റ് ബ്രദർഹുഡിലെ മറ്റ് അംഗങ്ങളെയും കണ്ടു. അവർ വിസ്‌ലറിനെ ആഴത്തിൽ സ്വാധീനിച്ചു.
ലണ്ടനിലാണ് വിസ്‌ലർ തന്റെ കാമുകിയാകാൻ പോകുന്ന മാതൃകയായ ജോവാന ഹെഫെർനാനെ കണ്ടുമുട്ടിയത്. അവരുടെ ബന്ധത്തെ "പുരോഹിതരുടെ പ്രയോജനമില്ലാത്ത വിവാഹം" എന്നാണ് വിശേഷിപ്പിക്കുന്നത്. 1861 ആയപ്പോഴേക്കും വിസ്‌ലർ അവളെ മറ്റൊരു പെയിന്റിംഗിന് മാതൃകയാക്കിയിരുന്നു. വിസ്‌ലർ താമസിച്ചിരുന്ന ലണ്ടനിലെ വാപ്പിംഗിന്റെ പേരിലുള്ള ഈ ചിത്രം വാപ്പിംഗ് 1860-ൽ ആരംഭിച്ചു. 1864 വരെ ഈ ചിത്രം പൂർത്തിയായില്ല. നദിക്കരയിൽ ഒരു ബാൽക്കണിയിൽ നദിയെനോക്കി നിൽക്കുന്ന ഒരു സ്ത്രീയും രണ്ട് പുരുഷന്മാരും ഈ ചിത്രത്തിൽ കാണിക്കുന്നു. വിസ്‌ലർ തന്നെ പറയുന്നതനുസരിച്ച് ചിത്രത്തിലെ സ്ത്രീയായ ഹെഫെർനാൻ ഒരു വേശ്യയായിരുന്നു. വിസ്‌ലറിൽ ഹെഫെർനാൻ ശക്തമായ സ്വാധീനം ചെലുത്തിയെന്ന് കരുതപ്പെടുന്നു. 1863-64 ശൈത്യകാലത്ത് അദ്ദേഹത്തിന്റെ സഹോദരൻ ഫ്രാൻസിസ് സീമോർ ഹാഡൻ വീട്ടിലെ അവളുടെ പ്രധാന സാന്നിധ്യം കാരണം ഒരു അത്താഴ ക്ഷണം നിരസിച്ചിരുന്നു.
ഹാൻസ് ഹെയ്ദ്
ഒരു ഓസ്ട്രിയൻ ഫോക്ലോറിസ്റ്റും പർവത കർഷകനും ഭാഷാ കവിയുമായിരുന്നു ഹാൻസ് ഹെയ്ദ് (26 ഫെബ്രുവരി 1938 - 5 ഫെബ്രുവരി 2019).
ജീവിതം
ഒറ്റ്‌സ്റ്റലിലെ ലാൻഗെൻഫെൽഡിൽ ജനിച്ച ഹെയ്ദ് ഒരു ഗുമസ്തനായിരുന്നു. 1963-ൽ സെക്കൻഡറി സ്കൂൾ വിദ്യാഭ്യാസം നേടുകയും തുടർന്ന് വിയന്ന സർവകലാശാലയിൽ നിന്ന് നാടോടിക്കഥകളും കലയുടെ ചരിത്രവും പഠിച്ചു. 1974-ൽ ഡോക്ടറേറ്റ് നേടി. Ötztal ലെ ആചാരത്തെയും അതിന്റെ ടൂറിസവുമായി ബന്ധപ്പെട്ട മാറ്റങ്ങളെയും കുറിച്ച് അദ്ദേഹം തന്റെ പ്രബന്ധം എഴുതി.
സോൾഡനിനടുത്തുള്ള വെന്റർ ടാലിലെ ഹെയ്‌ലിക്‌റൂസിലും 1680 മീറ്റർ ഉയരത്തിലുള്ള "റോലെ" ഫാമിലും പിന്നീട് ജന്മസ്ഥലമായ ലാംഗൻഫെൽഡിലും അദ്ദേഹം താമസിച്ചു. ഒറ്റ്‌സ്റ്റലിന്റെ ഏറ്റവും അറിയപ്പെടുന്നതും വിവാദപരവുമായ വ്യക്തിത്വങ്ങളിൽ ഒരാളായിരുന്നു ഹൈഡ്.
നാടോടി സംഗീത ഗവേഷകയായ ഗെർലിൻഡ് ഹൈദിനെ (1943-2012) ഹെയ്ദ് വിവാഹം കഴിച്ചു. തന്റെ 81-ാം ജന്മദിനത്തിന് തൊട്ടുമുമ്പ് അദ്ദേഹം ഒറ്റ്‌സ്‌താൽ-ബഹൻഹോഫിൽ അന്തരിച്ചു. ലാംഗൻഫെൽഡിലാണ് അദ്ദേഹത്തിന്റെ ശവകുടീരം സ്ഥിതി ചെയ്യുന്നത്.
കൃതികൾ
ഹൈദിലൂടെ, ഒറ്റ്‌സ്‌തൽ ഭാഷാഭേദം തിരിച്ചറിയുകയും സാഹിത്യ രചനയുടെ ഒരു മാധ്യമമായി ഉപയോഗിക്കുകയും ചെയ്തു. അദ്ദേഹത്തിന്റെ അഭ്യർത്ഥനപ്രകാരം, 2010-ൽ ഓസ്ട്രിയയിലെ അദൃശ്യമായ സാംസ്കാരിക പൈതൃക പട്ടികയിൽ ഇത് ഉൾപ്പെടുത്തി.
നിരവധി പതിറ്റാണ്ടുകളായി അദ്ദേഹം ഭാഷാ കവിതകളും റേഡിയോ നാടകങ്ങളും നോവലുകളും പ്രസിദ്ധീകരിച്ചു. ആൽപ്സ് പ്രദേശത്തെ ബഹുജന ടൂറിസത്തിന്റെ ആധിക്യത്താൽ സ്വാധീനിക്കുന്നതായിരുന്നു അദ്ദേഹത്തിന്റെ സാഹിത്യകൃതികളുടെ കേന്ദ്ര വിഷയം. തന്റെ മാതൃരാജ്യത്തെ വിറ്റഴിച്ചതിനെയും നശിപ്പിക്കുന്നതിനെയും വിമർശിച്ചതിനാൽ പീറ്റർ ടുറിനി ഹൈദിനെ "ആൽപൈൻ-അബ്രഹാമിനെ ഒരു സാൻക്റ്റ ക്ലാര" എന്ന് വിളിച്ചു. 2008-ൽ ORF നിർമ്മിച്ച മിറ്റ് ട്രാനൻ ഫുൾട്ട് മാൻ കീൻ ബെറ്റൻ എന്ന റേഡിയോ നാടകത്തിലും ഹൈദിന്റെ വിമർശനം പ്രതിഫലിച്ചു. പഴയ ആചാരങ്ങൾ മുതൽ ആൽപ്‌സ് പർവതനിരകളിലെ സമ്പദ്‌വ്യവസ്ഥയുടെയും ജീവിതത്തിന്റെയും പുതിയ രൂപങ്ങൾ ഉയർത്തിക്കാട്ടുന്നത് വരെയുള്ള നിരവധി ചിത്രീകരണ പുസ്തകങ്ങളുടെയും നാടോടി പുസ്തകങ്ങളുടെയും രചയിതാവും എഡിറ്ററും ഹെയ്‌ഡായിരുന്നു.
അദ്ദേഹത്തിന്റെ സാഹിത്യ പ്രവർത്തനങ്ങൾക്ക് പുറമെ, ഒറ്റ്‌സ്‌റ്റലർ ഹെയ്‌മാറ്റ്‌വെറിൻ ആൻഡ് ഫ്രീലിച്റ്റ്‌മ്യൂസിയം (1964), ഇന്റർനാഷണൽസ് ഡയലെക്റ്റിൻസ്റ്റിറ്റട്ട് (1976), ആർജ് റീജിയൻ കുൽത്തൂർ (1985), പ്രോ വിറ്റ അൽപിന [de] തുടങ്ങിയ നിരവധി അസോസിയേഷനുകളുടെയും സംഘടനകളുടെയും സ്ഥാപകനും തുടക്കക്കാരനുമായിരുന്നു. സ്ലോവേനിയ മുതൽ സാവോയ് വരെയുള്ള ആൽപൈൻ സംരംഭങ്ങൾ, 1989) കൂടാതെ 1995 മുതൽ EU പ്രോജക്റ്റുകളുടെ ഡെവലപ്പർ (LEADER, Interreg I, II), അസോസിയേഷൻ sall wöll (das wohl).
പുറംകണ്ണികൾ
വർഗ്ഗം:ഓസ്ട്രിയൻ ഫോക്ക്‌ലോറിസ്റ്റുകൾ വർഗ്ഗം:1938-ൽ ജനിച്ചവർ വർഗ്ഗം:2019-ൽ മരിച്ചവർ
എസ്. ഷങ്കർ
തമിഴ് ചലച്ചിത്രസംവിധായകനും നിർമ്മാതാവുമാണ് '''എസ്. ഷങ്കർ''' (യഥാർത്ഥ പേര് : ഷങ്കർ ഷൺമുഖം ; ജനനം:1963 ഓഗസ്റ്റ് 17). ഇന്ത്യൻചലച്ചിത്രരംഗത്തെ ഏറ്റവും ചെലവുകൂടിയ ചിത്രങ്ങൾ സംവിധാനം ചെയ്തതിലൂടെ പ്രസിദ്ധനായ ഇദ്ദേഹം ഇന്ത്യയിൽ ഏറ്റവും കൂടുതൽ പ്രതിഫലം വാങ്ങുന്ന സംവിധായകരിൽ ഒരാളാണ്. 1993-ൽ പുറത്തിറങ്ങിയ ജെന്റിൽമാൻ എന്ന ചിത്രമാണ് ആദ്യമായി സംവിധാനം ചെയ്തത്. ഈ ചിത്രത്തിലൂടെ മികച്ച സംവിധായകനുള്ള ഫിലിംഫെയർ പുരസ്കാരവും തമിഴ്നാട് സർക്കാരിന്റെ ചലച്ചിത്രപുരസ്കാരവും സ്വന്തമാക്കി. 2007-ൽ എം.ജി.ആർ. സർവകലാശാല ഇദ്ദേഹത്തെ ഡോക്ടറേറ്റ് നൽകി ആദരിച്ചു. ഇദ്ദേഹം സംവിധാനം ചെയ്ത പ്രധാനചലച്ചിത്രങ്ങളാണ് ഇന്ത്യൻ (1996), ജീൻസ് (1998), മുതൽവൻ (1999), ബോയ്സ് (2003), അന്യൻ (2005), ശിവാജി (2007), എന്തിരൻ (2010), നൻപൻ (2012), ഐ (2015), 2.0 (2018) എന്നിവ. ഇന്ത്യൻ, ജീൻസ് എന്നീ ചിത്രങ്ങളെ മികച്ച വിദേശഭാഷാചിത്രത്തിനുള്ള അക്കാദമി അവാർഡിനായി പരിഗണിച്ചിരുന്നു.
ആദ്യകാലജീവിതം
1963 ഓഗസ്റ്റ് 17-ന് തമിഴ്നാട്ടിലെ സേലത്താണ് ഷങ്കർ ജനിച്ചത്. ഷൺമുഖവും മുത്തുലക്ഷ്മിയുമാണ് മാതാപിതാക്കൾ. സെൻട്രൽ പോളിടെൿനിക് കോളേജിൽ നിന്ന് മെക്കാനിക്കൽ എൻജിനിയറിങ്ങിൽഡിപ്ലോമ നേടിയശേഷമാണ് ചലച്ചിത്രരംഗത്തേക്കു കടന്നുവന്നത്. ഭാര്യയുടെ പേര് ഈശ്വരി. ഒരു ആൺകുട്ടിയും രണ്ടു പെൺകുട്ടികളുമുണ്ട്.
ചലച്ചിത്രജീവിതം
എസ്.എ. ചന്ദ്രശേഖർ, പവിത്രൻ എന്നീ ചലച്ചിത്രസംവിധായകരുടെ സഹായി എന്ന നിലയിലാണ് ഷങ്കറിന്റെ ചലച്ചിത്രജീവിതം ആരംഭിക്കുന്നത്. 1993-ൽ ജെന്റിൽമാൻ എന്ന ചിത്രത്തിലൂടെ സ്വതന്ത്രസംവിധായകനായി. അന്നുവരെ നിർമ്മിക്കപ്പെട്ടിട്ടുള്ളതിൽവച്ച് ഏറ്റവും ചെലവുകൂടിയ ചിത്രമായിരുന്നു അത്. അർജുൻ നായകവേഷത്തിലെത്തിയ ഈ ചിത്രം വൻവിജയം നേടി. ഷങ്കറിന്റെ ഈ ചിത്രത്തിലും പിന്നീടുള്ള ആറ് ചിത്രങ്ങളിലും സംഗീതസംവിധായകൻ എ.ആർ. റഹ്മാൻആയിരുന്നു.
പ്രഭുദേവ നായകനായ കാതലൻ (1994) ആണ് ശങ്കർ സംവിധാനം ചെയ്ത രണ്ടാമത്തെ ചലച്ചിത്രം. ഈ ചിത്രവും ബോക്സ് ഓഫീസ് വിജയമായി. 1996-ൽ കമലഹാസനെ നായകനാക്കി ഇന്ത്യൻ എന്ന ചലച്ചിത്രം സംവിധാനം ചെയ്തു. നിരൂപകപ്രശംസയോടൊപ്പം മികച്ച വരുമാനവും ചിത്രം സ്വന്തമാക്കി. ഈ ചിത്രത്തെ മികച്ച വിദേശഭാഷാചിത്രത്തിനുള്ള അക്കാദമി അവാർഡിനായി പരിഗണിക്കുകയുണ്ടായി. 1998-ൽ ഐശ്വര്യ റായ്, പ്രശാന്ത് എന്നിവരെ നായികാനായകന്മാരാക്കി ശങ്കർ അണിയിച്ചൊരുക്കിയ ജീൻസ് എന്ന ചലച്ചിത്രവും വൻവിജയം നേടിയിരുന്നു. ഇരുപത് കോടി രൂപാ മുതൽമുടക്കിൽ നിർമ്മിച്ച ഈ ചിത്രം അക്കാലത്തെ ഏറ്റവും ചിലവേറിയ ഇന്ത്യൻ ചലച്ചിത്രമായിരുന്നു.
1999-ൽ അർജുൻ നായകനായ മുതൽവൻ എന്ന ചിത്രത്തിന്റെ സംവിധാനവും നിർമ്മാണവും ഷങ്കർ നിർവ്വഹിച്ചു. വലിയ ലാഭം നേടിയ ഈ ചിത്രം നായക് എന്ന പേരിൽ ഷങ്കർ തന്നെ ഹിന്ദിയിലേക്ക് റീമേക്ക് ചെയ്തു. അദ്ദേഹത്തിന്റെ ആദ്യ ബോളിവുഡ് ചിത്രവും ഇതുതന്നെ. 2003-ൽ സംവിധാനം ചെയ്ത ബോയ്സ് എന്ന ചലച്ചിത്രം ഒരു പരാജയമായിരുന്നു. അതിനുശേഷം വിക്രമിനെ നായകനാക്കി സംവിധാനം ചെയ്ത അന്യൻ എന്ന ചലച്ചിത്രം ബോക്സ് ഓഫീസ് ഹിറ്റായി. ഏറെ നിരൂപകശ്രദ്ധ നേടിയ ഈ ചലച്ചിത്രം ഏറ്റവും കൂടുതൽ വരുമാനം നേടിയ തമിഴ് ചലച്ചിത്രങ്ങളിലൊന്നാണ്.
അറുപത് കോടി രൂപാ മുതൽമുടക്കിൽ രജനികാന്തിനെ നായകനാക്കി ഷങ്കർ സംവിധാനം ചെയ്ത് 2007-ൽ പുറത്തിറങ്ങിയ ശിവാജി എന്ന ചലച്ചിത്രവും മികച്ച വരുമാനം സ്വന്തമാക്കി. 2010-ൽ രജനികാന്തിനെ നായകനാക്കിയുള്ള രണ്ടാമത്തെ ചലച്ചിത്രമായ എന്തിരൻ പുറത്തിറങ്ങി. നായിക ഐശ്വര്യ റായ് ആയിരുന്നു. മികച്ച സാങ്കേതികവിദ്യ ഉപയോഗിച്ചുനിർമ്മിച്ച ചിത്രത്തിന്റെ മുടക്കുമുതൽ 132 കോടി രൂപയായിരുന്നു. ഈ ചിത്രത്തിനും മികച്ച വരുമാനം ലഭിച്ചതായി പറയപ്പെടുന്നു. 2009-ൽ പുറത്തിറങ്ങിയ ത്രീ ഇടിയറ്റ്സ് എന്ന ഹിന്ദി ചലച്ചിത്രത്തിന്റെ തമിഴ് പതിപ്പായ നൻപൻ ഒരുക്കിയതും ഷങ്കറായിരുന്നു. വിജയ്, ശ്രീകാന്ത്, ജീവ എന്നിവർ മുഖ്യവേഷങ്ങളിൽ അഭിനയിച്ച ഈ ചിത്രം മികച്ച പ്രദർശനവിജയം നേടി.
അന്യൻ എന്ന വിജയചിത്രത്തിനുശേഷം വിക്രം-ഷങ്കർ കൂട്ടുകെട്ടിൽ പിറന്ന ചിത്രമാണ് ഐ. ഏതാണ്ട് രണ്ടുവർഷത്തെ ചിത്രീകരണത്തിനുശേഷം 2015 ജനുവരി 14-ന് പ്രദർശനത്തിനെത്തിയ ഈ ചിത്രം പത്തൊൻപതുദിവസം കൊണ്ട് 200 കോടി രൂപ വരുമാനം നേടി. എന്തിരൻ എന്ന ചിത്രത്തിന്റെ തുടർച്ചയായി 2.0 എന്ന ചിത്രമാണ് ഷങ്കർ അടുത്തതായി സംവിധാനം ചെയ്യുന്നത്.
പുറംകണ്ണികൾ
വർഗ്ഗം:തമിഴ്‌ ചലച്ചിത്രസം‌വിധായകർ വർഗ്ഗം:മികച്ച സം‌വിധായകനുള്ള ഫിലിംഫെയർ അവാർഡ് ലഭിച്ചവർ വർഗ്ഗം:തമിഴ് ചലച്ചിത്ര നിർമ്മാതാക്കൾ വർഗ്ഗം:1963-ൽ ജനിച്ചവർ വർഗ്ഗം:ഓഗസ്റ്റ് 17-ന് ജനിച്ചവർ വർഗ്ഗം:തമിഴ് തിരക്കഥാകൃത്തുക്കൾ
റാസ്‌ബെറി ദ്വീപ്
റാസ്‌ബെറി ദ്വീപ് (റഷ്യൻ: Малиновый) യു.എസ് സംസ്ഥാനമായ അലാസ്കയിൽ, അലാസ്ക ഉൾക്കടലിൽ സ്ഥിതി ചെയ്യുന്ന കൊഡിയാക് ദ്വീപസമൂഹത്തിലെ ഒരു ദ്വീപാണ്. വെയിൽ ദ്വീപിന് 2 കിലോമീറ്റർ വടക്കുപടിഞ്ഞാറായി, അഫോഗ്നാക്ക് ദ്വീപിൻറെ തെക്കുപടിഞ്ഞാറൻ അറ്റത്ത് നിന്ന്, ഏകദേശം ഒരു മൈലോളം വീതിയുള്ള റാസ്ബെറി കടലിടുക്കിന് കുറുകെയാണ് ഇത് സ്ഥിതിചെയ്യുന്നത്. കൊഡിയാക് ദ്വീപിൽ നിന്ന് കുപ്രിയാനോഫ് കടലിടുക്കിനാൽ വേർതിരിക്കപ്പെടുന്ന ഈ ദ്വീപിൻറെ വടക്കുപടിഞ്ഞാറായി ഷെലിക്കോഫ് കടലിടുക്ക് സ്ഥിതിചെയ്യുന്നു. 18 മൈൽ (29 കി.മീ) നീളമുള്ള റാസ്‌ബെറി ദ്വീപിൻറെ വീതി 3 മൈൽ (4.8 കി.മീ) മുതൽ 8 മൈൽ (12.9 കി.മീ) വരെ വ്യത്യാസപ്പെട്ടിരിക്കുന്നു. ദ്വീപിലെ ഏറ്റവും ഉയർന്ന സ്ഥലം 3,300 അടി (1000 മീറ്റർ) ഉയരത്തിലാണ്.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ ദ്വീപുകൾ
വെട്ടടമ്പ്
കാടുകളിൽ കാണുന്ന ഒരു വള്ളിച്ചെടിയാണ് വെട്ടടമ്പ്. . ഇലകൾ ഭക്ഷണമായി ഉപയോഗിക്കാറുണ്ട്. മൽസ്യത്തിന്റെ മണമുള്ള ഈ സസ്യം തെക്കേചൈന സ്വദേശിയാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:പഴങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:കളകൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ
മാരാരിക്കുളം വടക്ക് ഗ്രാമപഞ്ചായത്ത്
ജില്ല 	: 	ആലപ്പുഴ ബ്ളോക്ക് 	: 	കഞ്ഞിക്കുഴി വിസ്തീർണ്ണം 	: 	16.97 വാർഡുകളുടെ എണ്ണം 	: 	18 ജനസംഖ്യ 	: 	26883 പുരുഷൻമാർ 	: 	13326 സ്ത്രീകൾ 	: 	13557 ജനസാന്ദ്രത 	: 	1584 സ്ത്രീ : പുരുഷ അനുപാതം 	: 	1017 മൊത്തം സാക്ഷരത 	: 	94 സാക്ഷരത (പുരുഷൻമാർ) 	: 	97 സാക്ഷരത (സ്ത്രീകൾ) 	: 	92 Source : Census data 2001
ഓടൻകൊടി
സെലാസ്ട്രേസീ കുടുംബത്തിൽ ഉള്ള ഒരു ചെടിയാണ് ഓടൻകൊടി,.
പുറത്തേക്കുള്ള കണ്ണികൾ
വർഗ്ഗം:വിയറ്റ്നാമിലെ സസ്യങ്ങൾ
സ്റ്റീഫൻ ഓസ്കാർ മല്ലിംഗ
സ്റ്റീഫൻ ഓസ്കാർ മല്ലിംഗ (ജീവിതകാലം 17 നവംബർ 1943 - 11 ഏപ്രിൽ 2013), ഒരു ഉഗാണ്ടൻ മെഡിക്കൽ ഡോക്ടറും രാഷ്ട്രീയ പ്രവർത്തകനുമായിരുന്നു. മരണസമയത്ത് അദ്ദേഹം ദുരന്തനിവാരണ-അഭയാർത്ഥികാര്യ മന്ത്രിയായി സേവനമനുഷ്ടിക്കുകയായിരുന്നു. ക്യാബിനറ്റിൽ നിന്ന് പുറത്താക്കപ്പെട്ട ടാർസിസ് കബ്‌വെഗ്യെരെക്കു പകരമായി 2011 മെയ് 27-ന് അദ്ദേഹത്തെ ആ സ്ഥാനത്തേക്ക് നിയമിക്കപ്പെട്ടു. 2006 മുതൽ 2011 വരെയുള്ള കാലത്ത് അദ്ദേഹം ഉഗാണ്ടയുടെ ആരോഗ്യമന്ത്രിയായി സേവനമനുഷ്ഠിച്ചിരുന്നു. പല്ലിസ ജില്ലയിലെ ബ്യൂട്ടെബോ കൗണ്ടി മണ്ഡലത്തെ പ്രതിനിധീകരിച്ച് തിരഞ്ഞെടുക്കപ്പെട്ട പാർലമെന്റ് അംഗവുംകൂടിയായിരുന്നു (എം.പി.) അദ്ദേഹം. അദ്ദേഹത്തിൻറെ മൃതദേഹം 2013 ഏപ്രിൽ 19-ന് പല്ലിസയിൽ സംസ്കരിച്ചു.
External links
വർഗ്ഗം:1943-ൽ ജനിച്ചവർ വർഗ്ഗം:2013-ൽ മരിച്ചവർ
റോബർട്ട് ഡിക്സൺ ക്രെയിൻ
റിച്ചാർഡ് നിക്സന്റെ ഉപദേശകനായിരുന്നു റോബർട്ട് ഡിക്‌സൺ ക്രെയിൻ എന്ന ഫാറൂഖ് അബ്‌ദുൽ ഹഖ് (ജനനം മാർച്ച് 26, 1929). യു.എസ് നാഷണൽ സെക്യൂരിറ്റി കൗൺസിൽ ഡെപ്യൂട്ടി ഡയറക്റ്ററായിരുന്ന അദ്ദേഹം നിരവധി ഗ്രന്ഥങ്ങളും ലേഖനങ്ങളും രചിച്ചിട്ടുണ്ട്.
അവലംബം
വർഗ്ഗം:അമേരിക്കൻ മുസ്ലിങ്ങൾ വർഗ്ഗം:ഇസ്ലാമിലേക്ക് മാറിയവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1929-ൽ ജനിച്ചവർ വർഗ്ഗം:ഇസ്ലാം സ്വീകരിച്ച പ്രമുഖർ
രാം ബിഹാരി അറോറ
ഇന്ത്യൻ ഫാർമക്കോളജിസ്റ്റും മെഡിക്കൽ അക്കാദമികും ഇന്ത്യൻ സംസ്ഥാനമായ രാജസ്ഥാനിലെ ആദ്യത്തെ മെഡിക്കൽ കോളേജായ സവായ് മാൻസിംഗ് മെഡിക്കൽ കോളേജിലെ ഫാർമക്കോളജി വിഭാഗത്തിന്റെ സ്ഥാപക തലവനുമായിരുന്നു രാം ബെഹാരി അറോറ (1917–1997). നാഷണൽ അക്കാദമി ഓഫ് മെഡിക്കൽ സയൻസസിന്റെ സ്ഥാപക കൂട്ടാളികളിൽ ഒരാളായിരുന്നു അദ്ദേഹം.
1917 മാർച്ച് 31 ന് ജനിച്ച അറോറ കാർഡിയോവാസ്കുലർ ഫാർമക്കോതെറാപ്പിറ്റിക്സ് മേഖലയിലെ സംഭാവനകളാൽ പ്രശസ്തനായിരുന്നു. പരമ്പരാഗത ഇന്ത്യൻ വൈദ്യശാസ്ത്രത്തെക്കുറിച്ച് ഗവേഷണം നടത്തിയ അദ്ദേഹം ഈ വിഷയത്തിൽ നിരവധി മെഡിക്കൽ പ്രബന്ധങ്ങൾ പ്രസിദ്ധീകരിച്ചു. അദ്ദേഹത്തിന്റെ ലേഖനങ്ങൾ പല എഴുത്തുകാരും ഉദ്ധരിച്ചിട്ടുണ്ട്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് 1961 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ പ്രൈസ് ഫോർ സയൻസ് ആന്റ് ടെക്നോളജി നൽകി. അദ്ദേഹം ഈ ബഹുമതി ലഭിച്ച ആദ്യത്തെ ഫിസിഷ്യനായി.
കൊഡിയാക് ദ്വീപസമൂഹം
കൊഡിയാക് ദ്വീപസമൂഹം (Кадьякский архипелаг) അലാസ്ക സംസ്ഥാനത്തിന്റെ (യുണൈറ്റഡ് സ്റ്റേറ്റ്സ്) പ്രധാന ഭൂപ്രദേശത്തിന് തെക്ക് ഭാഗത്തായി, അലാസ്ക ഉൾക്കടലിൽ ആങ്കറേജിന് ഏകദേശം 405 കി.മീ (252 മൈൽ) തെക്ക്-പടിഞ്ഞാറായി (ആകാശമാർഗ്ഗം) സ്ഥിതിചെയ്യുന്ന ഒരു ദ്വീപസമൂഹമാണ്. ദ്വീപസമൂഹത്തിലെ ഏറ്റവും വലിയ ദ്വീപ് അമേരിക്കയിലെ രണ്ടാമത്തെ വലിയ ദ്വീപായ കൊഡിയാക് ദ്വീപാണ്. വടക്ക് ബാരൻ ദ്വീപുകൾ മുതൽ തെക്ക് ചിരിക്കോഫ് ദ്വീപും സെമിഡി ദ്വീപുകളുംവരെയായി ഏകദേശം 285 കിലോമീറ്റർ (177 മൈൽ) നീളവും 108 കിലോമീറ്റർ (67 മൈൽ) വീതിയുമുണ്ട് ഈ ദ്വീപസമൂഹത്തിന്. ദ്വീപസമൂഹത്തിന് 13,890 ചതുരശ്ര കിലോമീറ്റർ (5,360 ചതുരശ്ര മൈൽ) ഭൂമിവിസ്തീർണ്ണമുണ്ട്. കൊഡിയാക് ദ്വീപസമൂഹത്തിൽ 40 നടുത്ത് ചെറിയ ഹിമാനികൾ, നിരവധി അരുവികൾ, കരയിലും സമുദ്രത്തിലും ഉള്ള നിരവധി ജീവജാലങ്ങൾ എന്നിവ അടങ്ങിയിരിക്കുന്നു. അതിന്റെ ഭൂരിഭാഗം പ്രദേശങ്ങളും വനമാണ്. കൊഡിയാക് ദ്വീപ് ബറോയിൽ മുഴുവൻ കൊഡിയാക് ദ്വീപസമൂഹവും പ്രധാന ഭൂപ്രദേശത്തെ ചില പ്രദേശങ്ങളും ഉൾപ്പെടുന്നു. കൊഡിയാക് ദേശീയ വന്യജീവി സങ്കേതം ദ്വീപസമൂഹത്തിലെ ഭൂരിഭാഗം ഭൂപ്രദേശത്തേയും ഉൾക്കൊള്ളുന്നു.
അഗ്വാർ ഖ്വാജ ബജ്യു
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് അഗ്വാർ ഖ്വാജ ബജ്യു. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് അഗ്വാർ ഖ്വാജ ബജ്യു സ്ഥിതിചെയ്യുന്നത്. അഗ്വാർ ഖ്വാജ ബജ്യു വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് അഗ്വാർ ഖ്വാജ ബജ്യു ൽ 889 വീടുകൾ ഉണ്ട്. ആകെ ജനസംഖ്യ 4667 ആണ്. ഇതിൽ 2484 പുരുഷന്മാരും 2183 സ്ത്രീകളും ഉൾപ്പെടുന്നു. അഗ്വാർ ഖ്വാജ ബജ്യുവിലെ സാക്ഷരതാ നിരക്ക് 60.7 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. അഗ്വാർ ഖ്വാജ ബജ്യുവിലെ 6 വയസ്സിനു താഴെയുള്ള കുട്ടികളുടെ എണ്ണം 604 ആണ്. ഇത് അഗ്വാർ ഖ്വാജ ബജ്യുവിലെ ലെ ആകെ ജനസംഖ്യയുടെ 12.94 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1671 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 1371 പുരുഷന്മാരും 300 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 88.57 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
ജാതി
അഗ്വാർ ഖ്വാജ ബജ്യു ലെ 2541 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
മേരി ബ്രൗൺ
സൗത്ത് ഓസ്‌ട്രേലിയയിലെ ഒരു മെഡിക്കൽ ഡോക്ടറും ആക്ടിവിസ്റ്റുമായിരുന്നു മേരി ബ്രൗൺ (നീ സിംപ്സൺ; 1883[1] - 22 നവംബർ 1949). അവർ മദേഴ്സ് ആൻഡ് ബേബീസ് ഹെൽത്ത് അസോസിയേഷന്റെ സ്ഥാപകയായിരുന്നു.
ജീവചരിത്രം
ഇംഗ്ലണ്ടിലെ നോട്ടിംഗ്ഹാമിലാണ് മേരി സിംപ്സൺ ജനിച്ചത്. അവർ 1907-ൽ ലണ്ടൻ യൂണിവേഴ്സിറ്റിയിൽ MB, BS യോഗ്യത നേടി. 1913-ൽ, ഷെഫീൽഡ് യൂണിവേഴ്സിറ്റിയിൽ അവർക്ക് പൊതുജനാരോഗ്യത്തിൽ ഡിപ്ലോമ ലഭിച്ചു. അവർ 1914 നവംബർ 13-ന് മംഗോളിയയിലെ സൗത്ത് ഓസ്‌ട്രേലിയയിൽ എത്തി.
അവർ അതേ ദിവസം തന്നെ ഡോ. ഗിൽബർട്ട് ബ്രൗണിനെ (14 ഓഗസ്റ്റ് 1883 - 1960) വിവാഹം കഴിച്ചു, കുറച്ചുകാലം സ്നോടൗണിൽ താമസിക്കുകയും ജോലി ചെയ്യുകയും ചെയ്തു. 1917 മെയ് 29-ന് അവർക്ക് ഒരു മകൻ ഇയാൻ ജനിച്ചു. കുറച്ചുകാലം നോർത്ത് അഡ്‌ലെയ്ഡിലെ സ്ട്രാങ്‌വേസ് ടെറസിലും പിന്നീട് റോസ് പാർക്കിലെ 31 വാട്‌സൺ അവന്യൂവിലും കുറച്ച് വർഷങ്ങൾ താമസിച്ചു. അവർ ഗിൽബർട്ടണിലെ 36 വാക്കർവില്ലെ ടെറസിൽ താമസമാക്കി.